Marksizam 2010, Atina: Grčka na čelu evropskog otpora kriznim merama - Marks21 | Solidarnost\npetak, 06 avgust 2010 16:32\nMarksizam 2010, Atina: Grčka na čelu evropskog otpora kriznim merama\nMarksizam 2010, festival naše sestrinske organizacije u Grčkoj, Socijalističke radničke partije (SEK), održan je od 13. do 16. maja, na talasu najvećeg generalnog štrajka u grčkoj istoriji koji je 5. maja na ulice izveo nekoliko stotina hiljada ljudi u znak protesta zbog napada MMF-a, EU i PASOK-ove vlade na radnike Grčke.\nOd tada pa do danas u Grčkoj su održana još tri generalna štrajka, 20. maja, 29. juna i 8. jula, što sveukupno predstavlja šest generalnih štrajkova samo ove godine. Procesi kroz koje grčka radnička klasa prolazi u ovom periodu veoma su značajni.\nRadnici su 5. maja pokušali da zauzmu grčki parlament, sukobljavajući se sa policijom uz povike „lopovi, lopovi, spalićemo parlament“. U pitanju nisu bili nekakvi anarhisti kako to mediji često prenose, već lojalni glasači PASOK-a, socijaldemokratske partije koja je krajem 2009. preuzela vlast od desničarske Nove demokratije uz obećanje da siromašni neće biti na udaru – obećanje koje je odmah pogazila.\nRadnici koji tradicionalno podžavaju PASOK sada su besni jer ih vlada, koja tvrdi da zastupa njihove interese, laže i nameće im mere štednje koje srozavaju radnički standard na nivo na kom je bio u uslovima Drugog svetskog rata.\nOvo je trenutak u kom na desetine hiljada radnica i radnika gube iluzije u PASOK i u kom sindikalne birokrate, tradicionalno pod uticajem PASOK-a, ne mogu da odole pritisku odozdo i prinuđeni su da iznova sazivaju generalne štrajkove, kako bi predupredili da nezadovoljstvo poprimi neki mnogo drastičniji izraz. To je kontekst u kom je održan i ovogodišnji Marksizam u Atini.\nRadnici su sada u potrazi za alternativom, budući da ih je reformistička levica već izdala.\nDo nedavno je leva reformistička koalicija Siriza bila posmatrana kao moguće rešenje. Ipak, njihova nesposobnost da pruže vođstvo tokom talasa demonstracija nakon policijskog ubistva tinejdžera krajem 2008, dovela je do drastičnog pada njihove podrške – sa 16% na oko 6%. Kriza je prouzrokovala zaokret ulevo unutar Sirize, što je dovelo do cepanja desnog dela partije od ostatka, u jeku debate oko penzione reforme i „mera štednje“. I pored toga, Siriza ostaje nesposobna da ispostavi konkretnu alternativu budžetskoj seči, koja bi se zasnivala na radničkoj borbi.\nS druge strane, Komunistička partija (KKE) koja je dobro organizovana i ima oko 8% nacionalne podrške, zauzela je apstinencijalističku poziciju u odnosu na neoliberalnu ofanzivu – levica ne treba da se bavi pitanjima rešavanja krize, ono što nama treba je „narodna vlast“, odnosno KKE vlada.\nPrimer njihovog sektašenja i ultra-levičarenja videli smo i uživo. Naime impresivna KKE kolona od oko 40,000 ljudi prošla je pored fakulteta na kom se održavao Marksizam. U pitanju je, međutim, bila partijska demonstracija, bez ikakve želje za mobilisanjem drugih radnica i radnika u zajednički front kako bi se stvorila konkretna alternativa.\nMarksizam je, s druge strane, protekao u duhu izazova pronalaska novog političkog doma – izazova pred kojim se nalaze hiljade ljudi – i stvaranja pokreta koji će biti sposoban da se odupre vladinim namerama da otplate dug, a radništvu nametnu brutalne budžetske seče.\nSEK-u je jasno da je trenutno previše mala organizacija da bi mogla da sama pruži jasnu i jedinstvenu alternativu. Zbog toga SEK pokušava da konkretniju alternativu ponudi unutar antikapitalističke koalicije ANTARSIA.\nZa razliku od Sirize i KKE-a, ANTARSIA ima jasan i konkretan plan za rušenje bankarske diktature – odbijanjem otplate duga, uz nacionalizaciju banaka pod radničkom kontrolom.\nTo podrazumeva povezivanje radničkih borbi protiv seče budžeta sa idejom o tome da jedino preuzimanjem kontrole nad svojim radnim mestima radnice i radnici mogu da preokrenu tok krize. Ovo je osnova njihove politike koja im na taj način povećava ulogu unutar pokreta i šansu za uspehom u budućim izazovima.\nTokom prve večeri Marksizma 2010. održana je fenomenalna antirasistička tribina. SEK je sastavni deo Sindikata radnika imigranata kroz koji žrtve rasizma i potpune društvene izopštenosti mogu da počnu da razvijaju samopouzdanje neophodno za uzvraćanje udarca i pridruživanje širem sindikalnom pokretu.\nU Grčkoj danas PASOK i ekstremna desnica pokušavaju da za krizu okrive upravo imigrante.\nOva lekcija je važna i za nas u Srbiji, jer je nakon pogoršanja krize došlo do učestalijih napada na pripadnike romske i LGBT populacije i pripadnike manjina.\nSEK je pokazala kako i mala organizacija može bitno uticati na društvena pitanja u celoj zemlji. SEK je uspela da se izbori za donošenje bitnih odluka u sindikatima prosvetnih radnika, usled čega su u školama širom Grčke održana jednočasovna predavanja protiv rasizma.\nU petak je održana velika tribina posvećena svetskoj krizi, na kojoj su govorili Dejvid Harvi, čuveni marksistički ekonomista i Aleks Kalinikos iz naše sestrinske organizacije u Engleskoj (SWP).\nČinjenica da je Dejvid Harvi, marksista koji nije član nijedne organizacije, odlučio da provede tri dana na konferenciji koju organizuje relativno mala revoluciona organizacija i da otvara čak tri predavanja, upućuje na značaj koji grčka kriza ima i za međunarodnu kapitalističku klasu, ali i za međunarodni radnički pokret.\nOba govornika su se potvrdila analizu koju smo izneli u našem pamfletu Ustajte narodi Evrope! ističući da nema jednostavnih rešenja za krizu, jer gomilanje dugova ukazuje na činjenicu da nije uništeno dovoljno kapitala kako bi se nastavilo sa profitabilnom akumulacijom. Kako smo i tvrdili, ako dopuste uništenje kapitala rizikuju padanje u depresiju, dok, u suprotnom, upumpavanjem novca zarad spasavanja institucija koje su „prevelike da bi propale“, rizikuju novi finansijski krah.\nDejvid Harvi je podvukao da finansijska zaraza nije jedina zaraza koja bi mogla da se proširi Evropom – Grčka je aktuelan primer političke zaraze, tj. „zaraze“ međunarodne klasne borbe koja preti da se proširi van grčih granica. Kalinikos je istakao da radnici širom sveta moraju da „nauče da govore grčki“.\nJoš jedna značajna tribina sa 1000 prisutnih održana je na temu evropske antikapitalističke levice. Ovo je bio važan korak unapred. Tema oko koje se razgovor vodio bila je potreba za izgradnjom sve-evropskog programa zasnovanog na saopštenju evropske antikapitalističke levice, koje smo mi takođe potpisali. Govorili su delegati iz SWP (Britanija), NPA (Francuska), Die Linke (Nemačka) i Levog bloka (Portugal).\nOvaj program trebalo bi da se stavi u praksu u vidu evropskih demonsracija po ugledu na Prag 2000. i Strazbur 2006. godine, kao i kroz skupove u većim gradovima kontinenta na kojima bi zajedno nastupali predstavnici evropske antikapitalističke levice kako bi radnicima i građanima Evrope pokazali da grčki narod nije sam, da međunarodni radnički pokret odbija da robuje bankarima. Kao dobro polazište mogao bi da posluži i evropski dan akcije koji je Evropska sindikalna konfederacija sazvala za 29. septembar.\nOvo je od vitalne važnosti za nas u Srbiji, jer naša vladajuća klasa EU predstavlja kao uzoran model za mir i prosperitet, dok Grčku sklanjaju i sa TV ekrana. Bilo kakav evropski otpor mogao bi da socijalistima u Srbiji širom otvori vrata, u smislu pokazivanja radnicima da se i u drugim zemljama ljudi bore protiv budžetskih seča i „reformi“.\nPanos Garganas iz SEK-a je bio apsolutno u pravu kada je rekao da ova strategija podrazumeva da se kriza ne može rešiti u nacionalnim okvirima. Odbijanje otplate duga sa antikapitalističkih pozicija, ispraćeno napuštanjem evrozone, pružilo bi vođstvo svim revolucionarnim snagama u Evropi za kontra-napad na kapitalističku Tvrđavu Evropu.\nUpravo to je strategija permanentne revolucije. Grčka je slaba karika u kapitalističkom lancu upravo zbog slabosti same monetarne unije (slabi nacionalni kapitali podrivaju snagu evra kao međunarodne valute).\nPanos je zato insistirao da zahtev za odbijanjem otplate duga mora da postane zvanični stav socijalističke alternative kapitalističkoj krizi.\nSEK je nа tаj nаčin pokаzаo dа imа hrаbrosti i volje dа obezbedi vođstvo evropskoj levici.\nSrbijа pаti od dužničkog ropstvа, dugа i MMF tutorstva i to će se nаstаviti budemo li jednog dana ušli u EU. Zato grčki otpor protiv evro-kаpitаlizmа pokаzuje dа rаdnici u Srbiji mogu odoleti dugu i nаći podršku širom Evrope. On nam takođe pokazuje i dа odgovor koji se u Srbiji traži nije EU već međunarodni socijаlizаm. To i nama, kao revolucionarima, omogućava da se po internacionalističkoj liniji ogradimo od neizbežne nacionalističke anti-EU reakcije.\nKoja je uloga studenata u svemu tome? Jedna od važnih tribina ticala se saveza između studenata i radnika, na kojoj smo imali priliku da prenesemo skromna skustva iz Srbije i regiona: od okupacija beogradskih fakulteta 2006, preko okupacija širom Hrvatske tokom 2009. godine, pa sve do skromnih pokušaja povezivanja borbi protiv tržišta u obrazovanju sa radničkim borbama, kao što smo radili na proleće ove godine.\nOvo poslednje pitanje je dugo vremena mučilo naše drugarice i drugove u Grčkoj, budući da su morali da se bore sa različitim autonomističkim i anarhističkim idejama koje su sprečavale studente da se bore rame uz rame sa radnicima: „sindikati su korumpirani“, „političke organizacije nemaju šta da traže na fakultetu“, itd.\nIpak, oni su uspeli da u toj borbi odnesu pobedu i studenti sada kada radnici uđu u štrajk organizuju masovne sastanke, zovu štrajkače da na njima govore, pokušavaju da okupiraju fakultete iz solidarnosti, pridružuju se radničkim demonstracijama, itd.\nPostojanje revolucionarne organizacije na fakultetu je, stoga, nužno koliko i kretanje ka plenumskom vidu neposredno-demokratskog organizovanja. Hrvatski primer nam pokazuje da je masovne spontane plenume moguće organizovati i da će se takve stvari svakako dešavati s vremena na vreme. Takvi pokreti, međutim, mogu da pobede jedino ukoliko postoji politički organizovana struja među studentima koja je spremna da u ključnim trenucima ponudi pravo vođstvo.\nTo takođe omogućava i da se kontinuitet borbe nastavi čak i u periodima kada ne postoji direktan fokus za borbu – u Grčkoj, recimo, studenti zovu štrajkače da govore na Univerzitetu, da prikupe solidarne donacije za svoj štrajk, ali i da kroz razgovore sa studentima podižu njihovu političku svest, što ih sprema za narednu fazu borbe.\nGrčka je otvorila novo poglavlje ekonomske krize, povlačeći liniju u pesku između međunarodne kapitalističke i međunarodne radničke klase.\nMi u Srbiji moramo da učinimo sve kako bismo dostigli nivo na kom ćemo biti u stanju da adekvatno odgovorimo na izazove koji nam predstoje. Grčka borba i njena iskustva moraju ostati ključan fokus ne samo antikapitalista iz zemalja evrozone, već i svih nas na Balkanu.\nSava Jokić i Andreja Živković\nOstali članci iz ove oblasti: « Marksizam 2010. u Londonu okupio preko 4000 aktivista iz celog sveta\tProtesti bukte po Španiji »


Stevandić: Programska deklaracija SDA je RATNI POKLIČ - Srpskainfo\nStevandić: Programska deklaracija SDA je RATNI POKLIČ\nPredsjednik Ujedinjene Srpske Nenad Stevandić izjavio je da je Programska deklaracija SDA, kojom je predviđeno uspostavljanje “republike BiH”, ratni poklič, a ne poziv za saradnju.\nNesporno da se promjene Ustava koje zagovara SDA ne mogu sprovesti mirnim putem, jer se nijedan narod, pogotovo srpski, neće odreći svog suvereniteta, svoje Republike, ni svog prava da se pitaju po Ustavu BiH o promjenama Dejtonskog sporazuma i svim drugim promjenama, na šta saglasnost treba da daju predstavnici entiteta i naroda – rekao je Stevandić.\n– Svi smo očekivali poziv za saradnju, ali u mirno vrijeme dobili smo ratne bubnjeve – rekao je Stevandić, koji je i predsjednik Srpskog kluba u parlamentu BiH.\n– To je još i korak dalje u nastavku politike iz 2009. godine sa 5. Kongresa SDA, kada su zagovarali BiH bez entiteta, ali bez ovako rigidnih stavova. Takođe, ovo je atak na kulturu srpskog naroda, jer se pokušava nametnuti identifikacija bosanskog jezika za sve građane, iako se zna da je srpski jezik stariji od BiH -rekao je Stevandić.\n– Poznato je da je raniji predsjednik SDA Alija Izetbegović rekao da će žrtvovati mir za BiH, a moguće je da i novi lider stranke Bakir Izetbegović možda planira za svoju percepciju BiH da žrtvuje mir, što bi bio najveći zločin, jer najveći zločin onaj protiv mira – rekao je Stevandić.\nOn kaže da je najvažnije da su predstavnici srpskog naroda posvećeni Republici Srpskoj, da su ujedinjeni oko ideja da Srpska ostane “nepovrijeđena”, da eventualno vraća svoje nadležnosti, a nikako da ih gubi.\n– Naše jedinstvo najveća je garancija opstanka Republike Srpske i nemogućnosti provođenja projekata SDA, koji su zaista više ratni poklič, nego poziv za saradnju – ocjenjuje Stevandić.\nOn kaže da sada treba utvrditi da li je u pitanju “autistična politika SDA” i njihova zagriženost u percepciji BiH koja je u vlasništvu Bošnjaka, ili tu ima i nekih drugih “začina” i skrivenih vidova podrške.\n– Reakcija zemalja Kvinte, Savjeta za sprovođenje mira (PIK), EU, SAD i ostalih zemalja će nam biti vrlo važna. U odnosu na to šta čujemo i mi ćemo se shodno tome ponašati – rekao je Stevandić.\nPolitika Nenad Stevanićprogramska deklaracija SDAreakcija\nPOTPUNI HIT Poklonili su kćerki NAJGORI BOŽIĆNI POKLON, njenu reakciju NISU OČEKIVALI (VIDEO)\nURNEBESNO Lazić se uključio uživo u emisiju, a voditeljka je imala HIT REKACIJU na njegov izgled\n“UVOD U RODITELJSTVO” Reakcija tate na prekratak šorts svoje kćerke HIT NA INTERNETU\nREAKCIJA SKUPŠTINE GRADA "Odbornici su imali mogućnost diskusije na vanrednom zasjedanju"\n“NISAM ČETNIK U UBICA” Nakon oštrih reakcija na njegove izjave oglasio se Pupovac


Home Novosti Okolina Uče programiranje koje se više ne koristi\nBANJALUKA – Koliko su učenici u Republici Srpskoj optereći nepotrebnim i obimnim gradivom najbolje pokazuju primjeri da se u nekim predmetima još izučava sistem rada motora kojih uopšte nema u prodaji ili programiranje za računarske programe koji se ne koriste duže od deset godina.\nNa ovaj apsurd upozoravaju i učenici i nastavnici, a iako se posljednjih 15 godina govori o izmjenama nastavnih planova i programa, dosadašnji pomaci su vrlo mali, smatraju nastavnici.\nSvetlana Borojević, predsjednica Mreže savjeta učenika RS, kazala je da je nepotreban sadržaj u udžbenicima glavni problem i da se svi učenici na to stalno žale.\n“Na primjer, mi koji idemo smjer tehničar drumskog saobraćaja učimo o radu motora koji niti se koriste negdje više niti se proizvode više. Ili, na primjer, iz predmeta bezbjednost saobraćaja učimo neke propise iz zakona koji datira iz bivše Jugoslavije, a nigdje se ne spominju zakoni koji sada važe”, ističe Borojevićeva.\nOna je navela i primjer gdje se u predmetu informatike uči programiranje za računarske programe koji su se prestali koristiti prije više od deset godina.\nSličnog mišljenja je i Dragan Gnjatić, predsjednik Sindikata prosvjetnih radnika RS, koji kaže da se o izmjenama udžbenika i nastavnih planova i programa govori godinama, ali da se ništa ne rješava.\n“Kao nastavnik moram reći da je gradivo preobimno i da se svaki predmet može smanjiti i do 20 odsto. Problem nije samo u srednjim već i u osnovnim školama, pa najveći problem imaju učenici šestog razreda, koji zbog težine torbe i previše udžbenika jednostavno ne mogu normalno stajati, vuče ih unazad. Oni nose najviše udžbenika u školu”, istakao je Gnjatić.\nVladimir Jagodić, direktor Medicinske škole Banjaluka, smatra da su raniji nastavni planovi i programi bili puno bolji nego sadašnji.\n“Sada su uvedene neke bespotrebne stvari koje učenici moraju učiti, a izbačene su neke bitne, Na primjer, Medicinska škola nema predmet geografiju, što je totalni apsurd, ili se toliko malo pažnje posvećuje fizičkom vaspitanju pa se vrlo malo škola u Banjaluci može pohvaliti da ima pristojnu fiskulturnu salu”, istakao je Jagodić.\nPredrag Damjanović, direktor Republičkog pedagoškog zavoda, kazao je da se u 16 srednjih škola eksperimentalno sprovode novi nastavni planovi i programi i da će se nakon analize kako je to prihvaćeno biti odlučeno da li će oni biti uvedeni u sve škole.\n“Mi stalno radimo na poboljšanju udžbenika i već su urađene neke korekcije i adaptacije u 16 udžbenika. Stalno radimo analize i pratimo stanje, na osnovu čega ćemo pokušati da olakšamo učenicima da ne uče bespotrebno gradivo”, istakao je Damjanović.\nPrije doktora idu sveštenicima i vidovnjacima\nRedakcija Portala - November 27, 2014 0\nViše od 20 posto građana BiH ne bi posjetilo neku od zdravstvenih institucija kada bi osjetilo određene psihičke probleme, ponajviše zbog toga da ih...


Jadranka Joksimović: Srbija neće pristati na ucene Evropske unije | Vestinet.rs\nPočetna POGLEDI\tJadranka Joksimović: Srbija neće pristati na ucene Evropske unije\nJadranka Joksimović – foto: Tanjug\nSrbija neće prihvatiti ucenjivačke predloge Brisela za nastavak svojih evropskih integracija, pa makar cena bila da taj proces bude zamrznut na duže vreme, pišu „Večernje novosti“ u izdanju od ponedeljka.\nOvo je, navodi list, čvrst stav vlasti u Beogradu, nakon „nepristojne ponude“ predsedniku Aleksandru Vučiću, poslate diplomatskim kanalima, da pristane na nastavak dijaloga s kosovskim Albancima čak i ako Priština ne povuče pogubnu odluku o povećanju taksi na robu iz centralne Srbije, a da joj zauzvrat budu otvorena tri poglavlja u pregovorima za pristupanje EU.\n„Politika štapa i šargarepe prema našem pregovaračkom procesu, u ovim okolnostima, postala je prevaziđena i nadam se da će se EU i države-članice s više političkog takta odnositi prema Srbiji kao ozbiljnom kandidatu i pouzdanom partneru i time poslati bolje poruke našim građanima. Mi, kao vlada, naš posao reformi radimo, nekad brže, nekad sporije, ali bez sumnje napredujemo i trebalo bi da to na kredibilan način bude prepoznato od EU i država-članica“, rekla je Joksimovićeva.\nPotpredsednik Vlade i ministar trgovine Rasim Ljajić smatra da se nastavlja stara matrica — da Brisel ne pritiska onog koga treba, već onog koga može.\n„Na taj način Brisel gubi status medijatora u dijalogu i narušava sopstveni kredibilitet“, rekao je Ljajić.\nOvde, dodaje, nije reč o tome da Priština ne ispunjava dosad postignute dogovore, već iz političkih razloga postavlja nove prepreke na putu slobodne trgovine koje štete svima.\n„Ovakvi potezi dovode u pitanje čitav dijalog i proces normalizacije odnosa Srba i Albanaca“, zaključio je Ljajić.\nEUEvropska UnijaJadranka JoksimovićpoglavljapregovoriSRBIJAucena


Na Republiku Srpsku NATO bacio TRI TONE URANIJUMA! - Balkanska\napr 7, 2019 BOMBARDOVANJE, NATO, OSIROMAŠENI URANIJUM, REPUBLIKA SRPSKA, URANIJUM, ZLOČIN\nNa Republiku Srpsku je tokom NATO agresije 1995. godine bačeno oko tri tone osiromašenog uranijuma, koji kao “tihi ubica” uzima danak, a najveće posledice trpi stanovništvo Sarajevsko-romanijske regije, rečeno je u Istočnom Sarajevu u uvodu okruglog stola o posledicama NATO agreisje na Republiku Srpsku.\nUčesnik okruglog stola Željko Samardžić sa Pala, koji je preživio bombardovanje na Gradištu između Pala i Sarajeva, rekao je da se lečio od tri maligna obolenja, jer je bio izložen radioaktivnoj prašini i osiromašenom uranijumu.\n– Na položaj gdje su bile haubice i vozilo koje sam dužio sasulo je oko 60 avio-raketa. Nakon nekoliko godina počeli su problemi sa debelim crijevom, nadbubrežnom žlijezdom i glavom, zbog čega sam tri puta operisan – rekao je Samardžić novinarima, prenosi SRNA.\nOn je naveo da su petorica saboraca, od njih 17 koji su bili s njim u noći bombardovanja, preminula od posledica, dok se ostali i dalje leče.\nSamardžić je ispričao da je 2002. godine u Briselu publicista Mišel Kolon organizovao seminar povodom štetnog dejstva osiromašenog uranijuma, kojem je prisustvovalo više NATO vojnika koji su učestvovali u bombardovanju Republike Srpske i Srbije.\n– Dva Španca, koja su se prijavila za taj skup su umrla, a jedan engleski vojnik došao je u invalidskim kolicima. On je rekao da u slučaju da neko od obolelih učesnika bombardovanja ne priča o tome u Velikoj Britaniji ima obezbjeđeno liječenje, jer u protivnom postaje građanin drugog ili trećeg reda – ispričao je Samardžić.\nOn je naveo da mu je u pauzi tog sastanka ponuđeno da izabere NATO zemlju u kojoj će da živi sa porodicom da ne bi svedočio o posledicama koje je preživio zbog osiromašenog uranijuma, što je odbio.\nBila je to prva masovna, vojna akcija NATO-a od osnivanja, a razlog za to bio je incident na sarajevskoj pijaci Markale, zbog čega je optužena Vojska Republike Srpske.\nU uvodu je istaknuto da su Srbi optuženi za masakr i kažnjeni brutalnim bombardovanjem iako od tada do danas postoje sumnje i svedočenja da je sve iscenirano.\nOtkrivene tajne odaje Templara: U njima se krije Sveti gral - čaša koju je koristio Isus tokom poslednje večere?


Kompanija „Putevi“ je osnovana 1961. godine, kao naslednik Puteva - Tehnički sektor Republike Srbije, koja je nastavila sa izgradnjom i održavanjem obavljenih poslova.\nPUTEVI su se intenzivno razvijali, što je rezultiralo ogromnom ekspanzijom i razvojem kompanije u odnosu na svoje početke.\nPrevashodna delatnost kompanije je izgradnja, kako u oblasti civilnog građevinarstva, tako i u izgradnji raznih građevinskih objekata. Kvalitet izvedenih radova se postiže zahvaljujući produktima od kamena, kontrolisanih od strane ovlašćenih institucija i laboratorije kompanije.\nUz izgradnju, koja je njena osnovna aktivnost, PUTEVI imaju dizajn licencu za civilno građevinarstvo i izgradnju građevinskih objekata, kao i tim stručnjaka koji je sposoban za dizajniranje novih objekata i izvršavanje tražene racionalizacije u planovima izgradnje, po zahtevima poslodavca.\nKompanija „Putevi“ je u potpunosti funkcionalna, kako bi omogućila uspešne poslovne realizacije, a tu je i izuzetna tradicija koja je cenjena na tržištu. Svaki deo sistema jedne takve kompanije konstantno proverava svoje mogućnosti i sposobnosti, kako bi obezbedila održavanje i porast kvaliteta svakog dela sistema, a samim tim i kompanije.\nTehnički sektor, i fabrika i oprema, kao dva najvažnija sektora u okviru kompanije, su podržana od strane finansijsko – komercijalnog i pravnog sektora, a koji su svi zajedno pod neprestanom kontrolom sektora za proveru kvaliteta.


Iako se na početku stvaranje Fejsbuka zasnivalo sa ciljem da se okupi mlađa populacija, ova društvena mreža vremenom je izrasla u ogromnu platformu različitih mogućnosti, kako za poslovne i privatne korisnike, tako i za velike organizacije i kompanije – koje svakodnevno stupaju u kontakt sa svojim klijentima i drugim korisnicima, koristeći istu za oglašavanje svojih proizvoda.\n334 MILIONA PREGLEDA Ovo je NAJPOPULARNIJI video na Fejsbuku IKADA\nKako izgleda jedan običan dan u životu jednog od NAJBOGATIJIH LJUDI NA SVETU?\nMlađa populacija se vremenom više okrenula ka Instagramu i Snapchatu, pronalazeći u ovim mrežama idealan prostor i šansu da podele svoju kreativnost sa prijateljima – putem 24-časovnih priča i obrađenih fotografija uz pomoć filtera i motiva.\nUkoliko je verovati glasinama, stvari se ipak mogu znatno promeniti zahvaljujući novim planovima Fejsbuka koji se zasnivaju na kreiranju nove aplikacije namenjene isključivo tinejdžerima, a dalje na Netokracija.rs pročitajte o čemu je reč.\n"KUPALA BIH SE U TVOJOJ KRVI" Muškarcu sa kojim je JEDNOM bila na sastanku poslala 65.000 PORUKA


“Dani Crne Gore u Sloveniji”: Predstavljeni investicioni potencijali u kulturi\nDatum objave: 12.09.2019 10:33 | Autor: Ministarstvo kulture\nTekuća sedmica u Ljubljani i Celju protiče u znaku “Dana Crne Gore u Sloveniji”, u okviru kojih Ministarstvo kulture organizuje niz različitih programa.\nSlovenačka publika tako će večeras i sjutra prisustvovati komadima crnogorske nezavisne teatarske produkcije, te koncertu hip hop sastava “Who See” u Ljubljani. Uz to, na Poslovnom sajmu u Celju upriličena je prezentacija programa “Kreativna Crna Gora”.\nUpravo dva projekta iz programa “Kreativna Crna Gora”, kako je juče saopšteno, dobila su prestižne nagrade “Big SEE”, i to u konkurenciji brojnih ideja iz oblasti kreativnih industrija iz 19 država.\nPored toga, ranije tokom dana, Ministarstvo kulture i Zavod za izdavaštvo “Beletrina” potpisali su ugovor o dvojezičnoj verziji “Gorskog vijenca”, čime će 2021. godine iz štampe izaći četvrto izdanje djela Petra II Petrovića Njegoša na slovenačkom jeziku.\nMinistarstvo kulture Crne Gore ove je godine počelo ozbiljan rad na polju kreativnih industrija, a u kojoj je mjeri to do sada bilo produktivno - govore i dva značajna priznanja koja su naši projekti dobili upravo u Ljubljani, u okviru prestižne Big SEE award konferencije - naglasio je on.\nKako je kazao ministar Bogdanović, sve je više prostora za saradnju dvije države u oblasti kulture.\nOvih dana publici u Sloveniji predstavljamo i dva komada nezavisne crnogorske teatarske produkcije, kao i naš najpoznatiji MTV nagrađivani hip hop sastav - “Who See”, čime jasno poručujemo da je Crna Gora danas u sve većoj mjeri okrenuta nezavisnoj i alternativnoj sceni, možda baš onako kako je to svojevremeno počinjala i Slovenija. Iz tog razloga, Slovenija za nas jeste i dobar primjer, kada govorimo o kulturi - ali, čvrsto vjerujem, i država sa kojom možemo ostvariti razmjenu na brojnim poljima kulture i umjetnosti. Činjenica je da crnogorski stvaraoci, poput onih iz oblasti teatra i arhitekture, danas jesu prisutni na slovenačkoj sceni, da i slovenački autori nerijetko doprinose kulturnoj sceni Crne Gore, ali siguran sam da naša saradnja može biti još sadržajnija - i da njeni nosioci mogu da budu upravo institucije iz naše dvije države - istakao je Ministar.


Grčka je pojednostavila poresku politiku prema novim rezidentima-investitorima\nKao jedan deo najveće poreske reforme u istoriji zemlje, Grčka uvodi poreske olakšice onima koji su izrazili želju da investiraju direktno u ekonomiju. Prema tim Vladinim odlukama o promeni pravila oporezivanja, stvorili bi se uslovi za privlačenje investicija u Grčku i naprednije poslovno okruženje za ulagače, što bi sve doprinelo očiglednijem i stabilnijem uvećanju budžeta.\nGrčka će ponuditi privlačan sistem oporezivanja dohotka za one koji žele da prebace mesto prebivanja u Grčku.\nOpšta stopa oporezivanja dohotka u zemljama EU u procentima % (max)\nUslovi za primenu odredbi Člana 5A L.4172/2013 i potrebna dokumentacija:\nPrema članu article 6 L. 4172/2013, bez obzira na prihod koji je ostvaren u inostranstvu, rezidenti imaju opciju da plaćaju fiksan iznos od 100.000€ na ime godišnjeg poreza na prihod. Ovakav način oporezivanja može biti još privlačniji kada uzmemo u obzir i činjenicu da više članova jedne porodice mogu postati rezidenti Grčke: Učestvovanje svakog od članova porodice u ovom programu košta samo 20.000€ godišnje. To mogu biti supružnik, roditelji i deca. Oni koji nisu u braku, već u građanskoj zajednici izjednačeni su upravima sa venčanim parovima. Oni nisu u obavezi da prijavljuju prihod koji ostvaruju u inostranstvu, kao ni da plaćaju dodatne takse i poreze.\nUslovi za učestvovanje u programu su investiranje u Grčku ekonomiju i promena mesta stanovanja u svrhu oporezivanja na grčku adresu. Posebni uslovi su sledeći: Osoba ne sme biti poreski obveznik u Grčkoj u prethodnih sedam od ukupno osam godina, pre promene mesta prebivališta. Pored toga, investiranje u iznosu od minimum 500.000€ mora početi i završiti se u roku od 3 godine od podnošenja prijave. Investitor može biti fizičko, ali i pravno lice u kove većinsko vlasništvo ima pojedinac koji podnosi prijavu. Sam iznos ulaganja nije zahtevan ukoliko podnosilac zahteva već poseduje dozvolu boravka u Grčkoj, na osnovu ulaganja (član 16 L. 4251/2014)\nPoreska administracija prijave pojedinaca koji žele da u poreske svrhe promene mesto prebivališta, razmatraće do 31. marta – poslednjeg dana fiskalne godine – za narednu godinu. Podnosioci zahteva će biti obavešteni o pozitivnom odgovoru u slučaju da su oba obavezna uslova ispunjena. Po obaveštenju, podnosilac zahteva je dužan da plati ceo iznos poreza na dohodak iz jednog dela. Tokom druge i svake sledeće godine ovakvog poreskog režima, potrebno je plaćati porez do poslednjeg radnog dana meseca jula, kroz jednu ratu.\nProveru o tome d ali je prijavljeni bio porezni obveznik Grčke u poslednjih sedam od ukupno osam godina pre podnošenja zahteva vrši se uvidom u evidenciju Poreske uprave.\nUkloliko se obveznik prijavio da mu se dodeli PIB ili je već registrovan kod poreskih vlasti kao rezident koji plaća porez u prethodnih 7 od 8 godina, nije potrebno prilagati dodatnu dokumentaciju.\nKako bi se utvrdio status članova uže porodice, u slučaju gde to iz poreskih dokumenata nije moguće zaključiti, potrebno je priložiti izvod iz matičnih knjiga ili venčani list ili bilo koji drugi dokument izdat u Grčkoj ili u inostranstvu.\nŠto se tiče odluka iz drugog pasusa ovog teksta, primenjivaće se odluke Ministrastva Finansijskog Razvoja i Investicija, koje određuje investicione kategorije, period njihove održivosti u Grčkoj, ocenjivanja procedure same investicije, nadzor i svaki drugi pojedinalni detlaj. U slučaju kada podnosilac zahteva već ima boravišnu dozvolu izdatu po osnovu investicione aktivnosti u Grčkoj, dovoljno je samo da se ta dozvola obnavlja (po č. 16 L. 4251/2014).


Kriza u Ukrajini može uticati na cenu sirove nafte\nGeneralni sekretar udruženja naftnih kompanija Srbije Tomislav Mićović kaže da će politička kriza u Ukrajini, ukoliko potraje, sigurno uticati na kretanje cena sirove nafte jer se Srbija tim energentom snabdeva upravo iz ruskog regiona.\nOn je na Kopaonik biznis forumu rekao da su se, istorijski gledano, na dijagramu promena cena sirove nafte jasno videle sve ozbiljne političke krize koje su nastajale u prethodnom periodu.\nMićović kaže da ipak ne očekuje veliki skok cena sa sadašnjih 109 dolara po barelu.\n„Ukoliko dođe do velikih poremećaja kao što je bilo vreme libijske krize kada je nafta jako poskupela, za 20-30 dolara, država ima jedan mehanizam u skladu sa zakonom o akcizama“, istakao je Mićović.\nOn je objasnio da Vlada može bez izmena zakona o akcizama u svakom trenutku da smanji akcizu za 20 odsto i da na taj način ublaži udar cena, kao i da, kada prodje kriza, vrati akcize na onaj nivo koje zakon propisuje, napomenuvši da taj mehanizam koriste sve razvijene zemlje.\nS druge strane, generalni direktor Srbijagasa Dušan Bajatović rekao je da ukrajinska kriza ne utiče na cenu gasa, kao i da su rezerve tog energenta dovoljne za zimsku sezonu, bar kada je reč o stanovništvu.


Kreiranje decentralizovane aplikacije na Ethereumu – meetup u novosadskom Startit Centru - startit\nKreiranje decentralizovane aplikacije na Ethereumu – meetup u novosadskom Startit Centru\nPrisutni će imati prilike da čuju o principima Blockchain tehnologije, kao i da nauče šta je rudarenje i kako ono zapravo funkcioniše.\nDubravka Vilotić - 26. Oktobar, 2018.\nU ponedeljak, 5. novembra, od 18 časova će biti održan blockchain meetup u novosadskom Startit Centru.\nMiroslav Vislavski, frontend developer Quantox Technology kompanije, će držati predavanje o principima Blockchain tehnologije. Prisutni će imati priliku da nauče šta je rudarenje kao i kako ono zapravo funkcioniše.\nDrugi deo predavanja će biti posvećen kreiranju same decentralizovane aplikacije na Ethereum blockchainu, te je ovaj meetup namenjen kako potpunim blockchain početnicima, tako i onima koji imaju neko predznanje.\nBlockchain meetup će biti održan 5. novembra u 18 č u Startit Centru Novi Sad (Miroslava Antića 2). Prisustvo na događaju je besplatno, ali je potrebno prijaviti se putem sledeće forme.


Završen Bosifest – Filmske radosti\nFilmske radosti > Vesti > Završen Bosifest\n14. oktobra 2018. 14. oktobra 2018.\nDodelom nagrada završen je 9. Beogradski internacionalni filmski festival osoba sa invaliditetom – Bosifest\nDodelom nagrada završen je 9. BOSIFEST. Organizatori su se zahvalili uz nadu da je publika uživala gledajući filmove koje nemaju često priliku da vide, kao i da su saznali nešto novo o osobama sa invaliditetom.\n„Pre svega bih se zahvalio srednjoškolcima koji su prisustvovali svim projekcijama. Naravno, zahvalio bih se i svim ljudima iz filmske industrije koji su nam pomogli. Specijalna zahvalnost ide i sportskoj legendi Zoranu Moki Slavniću zato što je uvek tamo gde treba pomoći mladima i osobama sa invaliditetom. Nadam se da ste uživali u ova tri dana jer ste imali šta da pogledate i da naučite“.\nŽiri u sastavu, Goran Marković (predsednik), Dragan Petrović Pele i Jovana Stojiljković, od veoma kvalitetnih filmova izabrao je da nagradi sledeće:\n„Specijalno priznanje“ dodeljeno je grčkom filmu „Raširenih krila“ (With Open Wings), autora Vivian Papageorgiou, koji je potresna priča o ljudskoj potrebi da se uklopi u svoju sredinu, uprkos teškim okolnostima.\n„Grand prix“ je dobio nemački film „Devojka od peska“ (Sandgirl) autora Marka Michela za dirljivu priču o potrebi da se živi uprkos strašnim okolnostima koje nosi potpuni invaliditet.\nDirekcija Festivala je dodelila Specijalno priznanje Lišjaku Pavelu (Pawel Lisiak) za film „Rio ili slom“ (Rio or Bust) podržavajući izbor i pristup temi i izražava zahvalnost za podršku sportistima sa invaliditetom i njihovu promociju.\nNa ovogodišnjem Bosifestu, koji je pod sloganom „Rampa!“ u organizaciji Hendi centra Koloseum održan od 10. do 12. oktobra u beogradskom Sava centru, prikazano je 15 filmova koje je odabrao selektor Goran Radovanović, i to 10 u takmičarskom i pet u revijalnom programu.\nTagged in : Bosifest filmski festival osoba sa invaliditetom\nPrevious Previous post: Kanski pobednik na 14. Slobodnoj zoni\nNext Next post: Festival srpskog filma fantastike od 25. do 28. oktobra


Zvezda protiv jake Olimpije – Nadlanu.com\nZvezda protiv jake Olimpije\nObjavljeno 14. jan 2012. / 15:08:34\nBEOGRAD, 14. januara 2012. (Beta) – Trener Crvene zvezde Beograd Svetislav Pešić rekao je u subotu pred duel sa Olimpijom u Jadranskoj ligi da protivnički košarkaši imaju “jasan način na koji igraju” i da su timski veoma jaki.\n“Zanimljivo je da sve ekipe pred duel sa nama kompletiraju timove. Pre samo nekoliko utakmica Olimpija je potpuno drugačije izgledala i sada su neuporedivo jači, ali šta je tu je. Očekuje nas teška utakmica, verovatno slična kao i prethodne dve sa protivnikom koji je odlično vodjen”, preneo je klupski sajt Pešićeve reči.\nOn je istakao da je pokušao što bolje da pripremi ekipu, iako ima bolesnih i povredjenih igrača, a neki nisu redovno trenirali.\n“Mi još ne možemo da zaboravimo utakmicu koju smo sa Olimpijom igrali u prvom delu lige. Oni su nas tada pobedili, medjutim nikada nismo uspeli da otkrijemo da li smo mi igrali loše ili su oni biti toliko dobri”, kazao je Pešić.\nOlimpiju je u medjuvremenu napostio veliki broj košarkaša, ali se ekipa iz Ljubljane pojačala Goranom Jeretinom, Vladimirom Dašićem i Željkom Zagorcem.\nMeč izmedju Olimpije i Zvezde igra se u nedelju u 19 sati u Ljubljani.


Posao- Ta većinu predstavnika vašeg znaka ovo nije sjajan period i verovatno nećete moći da tako lako sprovedete svoje planove u delo, naročito ako se bavite odgovornim poslom. Moguće da vam je na prvom mestu sigurna zarada ali ipak, spremni ste da uđete u pomalo rizičan posao koji zahteva od vas i dobru fizičku kondiciju i sposobnost snalaženja u nekim vanrednim okolnostima. Ako budete želeli da sklopite posao sa strancima ili dobijete ponudu za neku vrstu stručnog usavršavanja ili ćete imati priliku da otputujete na duže u inostranstvo. Ako želite da se upustite u samostalan posao, biće vam potreban oslonac u vidu iskusnog poslovnog partnera i najverovatnije ćete ga naći u vidu jednog Bika, Vage ili Škorpije. U vreme poslednje Mesečeve četvrti 28.avgusta možete dobiti interesantnu poslovnu ponudu ili ideju kako da unapredite poslovanje. Obavićete poverljiv razgovor sa Blizancima ili Rakom a u vreme prve Mesečeve četvrti 12. septembra, najverovatnije ćete uspeti da postignete dogovor sa nekim ko vam je posebno veoma značajan kao saradnik. Nekome je veoma bitno da vas ubedi da prihvatite njegove ideje, moguće u vezi sa unosnim poslom sa strancima.Finansijska situacija može se značajno popraviti u vreme mladog Meseca 5. septembra, naročito ako se bavite poslom koji ima veze sa trgovinom, medijima ili građevinom a u vreme punog Meseca 18. septembra, biće uspešni oni koji se bave medicinom, farmacijom, naukom ili umetnošću.\nLjubav- Krajem avgusta Mars, planeta strasti i energije ulazi u vaše astrološko polje partnerskih odnosa što će poboljšati odnose sa partnerom, naročito ako ste dama Vodolije i očekujete od partnera da pokaže više inicijative. Kraj avgusta donosi mnogo interesantnih susreta, posebno sa Blizancima, Lavom ili Ovnom. Tranzit Venere, planete ljubavi preko znaka Vage donosi vam romantične susrete i mogućnost obnove veze sa nekim ko dolazi iz inostranstva ili koga često srećete negde u okviru poslovnih susreta. Ako vam se dopada umetnik, posebno muzičar, možete očekivati veoma prijatne zajedničke momenete, moguće sa nekim koga ste upoznali pre nekoliko godina i možda ste tu osobu doživljavali kao nekog ko je bio samo romantična avantura. U vreme prve Mesečeve četvri 12. septembra, slobodne Vodolije mogu očekvati poznanstvo preko prijateljskih veza, posebno ako radite u velikoj firmi ili preko poslova upoznajete mnoge interesantne osobe. Posle ulaska Venere u znak Škorpije 10. septembra, situacija se može pogoršati, naročito ako se radi o poremećenim porodičnim odnosima ili ako budete u vezi sa nekim ko nije slobodan ili sa nekim ko je po rangu iznad vas,radite u istoj firmi ili se često viđate na poslu.\nPosted in AstrologijaTagged #mesečni horoskop #Mesečni horoskop za septembar #Mesečni horoskop za Vodoliju septembar


RTCG - Radio Televizija Crne Gore - Nacionalni javni servis :: Društvo :: Stvoren ambijent u kojem svako vodi istrage i presuđuje\n07. 11. 2021. 12:26 >> 12:43 5\n“U Crnoj Gori je stvoren ambijent u kojem svi i svako daje uputstva za rad Tužilaštvu, svi vode istrage, presuđuju, ocjenjuju rad Tužilaštva, a pritom niko, osim Tužilaštva, nije nadležan da vodi pretkrivični i krivični postupak i cijeni dokaze”, naveo je Burić.\n“U tom pravcu stvaraju se paralelne institucije i vode paralelne istrage od strane izvršne vlasti u saradnji sa civilnim sektorom, pa čak i kroz radna tijela Skupštine”, rekao je Burić.\nPrema njegovim riječima, takve istrage ne samo što su amaterske, jer ih vode osobe bez pravničkog znanja, već su i u suprotnosti sa Zakonikom o krivičnom postupku.\n“Nedostavljanje dokaza Tužilaštvu uz istovremeno javno objavljivanje da je u određenom događaju učinjeno krivično djelo, direktno nanosi štetu zvaničnoj istrazi i valjanom prikupljanju dokaza”, naveo je Burić.\n“Ukoliko smo svjedoci političkih pregovora oko izbora uglednih pravnika koji bi bili članovi TS-a, da ne otvaram pitanje o tome što je riječ samo o advokatima, onda se s pravom pitam da li ćemo dobiti nezavisno tijelo koje treba da obezbijedi samostalnost državnih tužilaštava ili se radi o nečem drugom”, naveo je Burić.\n“U situaciji u kojoj već nekoliko mjeseci ne funkcioniše TS rezultati koji se postižu svakodnevnim radom i požrtvovanjem državnih tužilaca konstantno se pokušavaju pripisati drugima ili se marginalizovati uloga Državnog tužilaštva”, rekao je Burić.\n“Dakle, da bi se obaveze iz poglavlja 23 ispunjavale moraju se steći i uslovi za to, a te uslove treba da obezbijedi zakonodavna vlast, što dovoljno govori o utemeljenosti tvrdnji da se rezultati ne mogu isporučiti sa ovakvim pravosuđem”, naveo je Burić.\n“A ostvareni rezultati nijesu posljedica aktivnosti izvršne vlasti, već koordiniranih aktivnosti državnih tužilaca, službenika Uprave policije i drugih državnih organa”, dodao je Burić.\n“Ne možemo da sprovedemo postupak izbora tri državna tužioca u Vrhovnom državnom tužilaštvu, jednog u Višem državnom tužilaštvu u Podgorici, rukovodioca Osnovnog državnog tužilaštva u Podgorici, deset državnih tužilaca u osnovnim državnim tužilaštvima na nivou Crne Gore”, naveo je Burić.\n“Sve to govori da su pred TS brojne odluke zbog kojih državnotužilačka organizacija ne može da funkcioniše u punom kapacitetu”, rekao je Burić.\nDržavno tužilaštvo Dražen Burić\n07:00 "Ovo će biti godina stabilizacije finansija i razvojnih projekata"


Selektoru Radomiru Antiću uoči prijateljskog meča sa Grčkom 11. avgusta na raport će se javiti 23 fudbalera koji su nastupili u Južnoj Africi, plus golman Željko Brkić.\nPrvo okupljanje „orlova“ proteći će u senci dešavanja oko selektora Antića, koji posle duela sa Grcima neće moći da sedi na klupi u naredna četiri kvalifikaciona meča za Evropsko prvenstvo 2012. zbog suspenzije FIFA. Žalba na smanjenje kazne nije usvojena, pa se situacija sa kormilarom našeg tima zakomplikovala i veliko je pitanje da li će saradnja biti nastavljena i posle avgusta. Iz Fudbalskog saveza Srbije stigle su najave da bi do četvrtka ugovor trebalo da bude raskinut, kao i da će „orlovi“ od septembra raditi sa novim šefom stručnog štaba.\nReprezentativcima će ovo okupljanje svakako dobro doći, kako bi se spremili za septembarske utakmice kvalifikacija protiv Farskih Ostrva 3. septembra i Slovenije, četiri dana kasnije.


Amerika, vreme smrti - Izazov\nAmerika, vreme smrti\nRadio-televizija Srbije\t 7. oktobra 2021. 18:24\nBroj ubistava dramatično je povećan u svim delovima SAD – gradićima i metropolama, a čak 77 odsto ubistava bilo je počinjeno vatrenim oružjem, objavio je federalni Centar za kontrolu i prevenciju bolesti.\n"Broj ubistava porastao je u urbanim sredinama i selima, među demokratama i republikancima", rekla je Gardijanu Šani Bags sa Univerziteta Kalifornija.\nRastu broja ubistava doprinele su traume i izostanak ekonomske sigurnosti, što se pripisuje posledicama pandemije koronavirusa, što je, po običaju, najžešće pogodilo ionako ranjive slojeve društva.\nRazličita objašnjenja povećanog broja ubistava rezultat su činjenice da je u Americi još uvek u toku debata o društvenim posledicama pandemije koronavirusa na sveopšte stanje u SAD.\nObjavljujući nove statističke podatke, šef odeljenja za mortalitet pri Centru za kontrolu i prevenciju bolesti Robert Anderson rekao je da je ovo "najveći rast u poslednjih 100 godina".\nIstovremeno, u Americi je smanjen broj silovanja, ubistava i pljački, saopštio je Federalni istražni biro.\nOd kada su sve države obavezne da federalne vlasti izveste o broju ubistava, najveći skok broj ubijenih zabeležen je 2001. godine i mahom zbog više od 3.000 žrtava napada Al Kaide na Vašington i Njujork.\nČak i posle prošlogodišnjeg rasta broja ubijenih, u SAD je stradalo 34 odsto manje ljudi u odnosu na "crne" devedesete godine.\nZa utehu Amerikancima, prošlogodišnji "pokolj" je, prema statističkim podacima, prouzrokovao porast sveukupnog nasilja od svega pet odsto.\nUbistvo – motiv nepoznat\nRazlog najvećeg broja ubistava je prosto "nepoznat".\nRepublikanci su, odmah, optužili rivalski tabor za "mek" odnos prema kriminalu, tražeći oštrije kazne za počinioce, dok demokrate razlog za porast broja ubistava vide u dostupnosti vatrenog oružja širom Sjedinjenih Država.\nOvakav razvoj situacije izuzetno je nepovoljan u državi koju su protekle godine iz temelja potresli protesti zbog serije ubistava pripadnika manjinskih grupa, poput smrti Džordža Flojda i rasprave o budućnosti policije posle tih događaja.


73% of the 800.000 RSD goal\nU ovom trenutku nesigurnosti, kada još ne znamo koje će biti razmere uticaja koronavirusa na naše društvo, svaki dan donosi nove izazove za neke od najugroženijih članova društva. Catalyst Balkans, organizacija koja upravlja platformom Donacije.rs, apeluje na sve građane i kompanije u Srbiji da se solidarišu kako bi nam pomogli da smanjimo štetu koju će ovaj virus napraviti našem zdravlju i našim životima tako što ćemo danas donirati kako bi se sprečilo dalje širenje virusa. Mnogi od vas već volontiraju svoje vreme kako bi pomogli najugroženijima u vašem komšiluku, kupujući i isporučujući im osnovne potrepštine u njihove domove, kako sami ne bi rizikovali da dođu u kontakt sa virusom. Mnogi od vas su se uključili i putem društvenih mreža, pružajući podršku, deleći informacije i bodreći one koji svakodnevno rade na terenu. Ova kampanja daje priliku da se svi dodatno uključimo, da doniramo sredstva za podršku naporima da se ovaj virus pobedi i da se naše društvo ponovo vrati u normalno stanje. U narednim danima, na Donacije.rs će biti pokrenute pojedinačne kampanje koje će imati specifične ciljeve i koje će biti podrška radu pojedinih neprofitnih organizacija i institucija. Trenutno aktivno sarađujemo sa neprofitnim organizacijama i institucijama širom Srbije kako bismo identifikovali potrebe, razvijali kampanje i pokrenuli ih na našoj platformi. Foto: Beta - Chinatopix via AP Ali u međuvremenu, postoje mnoge konkretne potrebe za koje su danas potrebni resursi, uključujući: • pomoć u sigurnoj i higijenskoj isporuci hrane, medicinskih i drugih potrepština građanima starijim od 65 godina kojima trenutno nije dozvoljeno da napuštaju svoje domove i koji su u visokom riziku zbog već postojećih zdravstvenih stanja; • distribucija higijenskih paketa i maski građanima koji nemaju stalan smeštaj i/li žive na ulici, ili žive u podređenim situacijama kako bi se smanjio prenos virusa unutar ovih zajednica; • kupovina rukavica, maski i antiseptičkog gela za grupe volontera koji se mobilišu da pomognu ugroženim ljudima u njihovoj okolini; • podrška porodicama sa školskom decom koja nemaju resurse da učestvuju u televizijskim ili online programima obrazovanja; • podrška porodicama obolelih od koronavirusa kojima je potrebna psihosocijalna, finansijska ili druga pomoć za vreme i nakon lečenja. Kako se sredstva budu prikupljala ovim opštim apelom, Catalyst Balkans će raditi na tome da ta sredstva odmah distribuira organizacijama, institucijama i neformalnim grupama građana koji rade na rešavanju ovih pitanja. Vreme je od suštinskoj značaja i svaki dan se računa. Kako bismo osigurali transparentnost, sva prikupljena sredstva i njihova distribucija će biti jasno prikazana na ovoj stranici. Catalyst će zaključiti ugovore o donaciji sa organizacijama koje primaju sredstva kako bi se osiguralo da se sredstva troše u skladu sa pojedinačnim definisanim budžetima i u skladu sa navedenim planom. Donirajte danas kako bismo sprečili dalje širenja virusa COVID-19 i osigurali da su najugroženiji u našem društvu zaštićeni od njegovog uticaja. Donacije možete izvršiti kreditnom karticom klikom na dugme Doniraj s desne strane. Ukoliko želite da donirate putem bankovnog računa, uputstva su sledeća: Fondacija Katalist Takovska 38/1/23, Beograd tekući račun: 160-484055-98, Banka Intesa a.d. svrha uplate: COVID-19 šifra plaćanja: 287 Vaša donacija uplaćena i putem računa će takođe biti prikazana na ovoj stranici kampanje uz listu online donatora. Kao i kod svih kampanja na Donacije.rs, Catalyst Balkans snosi odgovornost za to da će sva prikupljena sredstva budu preusmerena na aktivnosti koji se direktno tiču COVID-19, osim bankarskih troškova koji nastaju tokom transakcije (što to u proseku između 1 i 3%, zavisno od kartice). Catalyst Balkans je preko Saveta za filantropiju u komunikaciji sa nadležnim organima i spreman je da u svakom momentu hitno lansira crowdfunding kampanju na Donacije.rs. Takođe smo otvoreni za lansiranje crowdfunding kampanja po zahtevu bilo koje neprofitne organizacije ukoliko demonstrira jasnu potrebu, hitnost situacije, kapacitet za urgentnim reagovanjem i transparentnost. Donirajte online preko platforme ili pošaljite SMS sa bilo kakvim karakterom na 7300! ------ INSTRUCTION FOR CUSTOMER TRANSFERS IN EUR 56: Intermediary: BCITITMM Intesa Sanpaolo spa Milano Italy 57: Account With Institution: SWIFT: DBDBRSBG Banca Intesa ad Beograd Milentija Popovica 7b, 11070 Novi Beograd Republic of Serbia 59: Beneficiary Customer: RS35160005400002328388 FONDACIJA KATALIST TAKOVSKA 38 1 23 11060 BEOGRAD-PALILULA REPUBLIC OF SERBIA 70: Remittance information ____________ [#6 IZVEŠTAJ - 1. SEPTEMBAR] Skoro dva i po meseca od poslednjeg izveštaja, potrošili smo i poslednji deo sredstava koji su prikupljeni u opštem apelu. Ukupno 57.577,96 RSD utrošeno je za pomoć 5 porodica i 9 pojedinaca kojima je pomoć uručila organizacija Humanitarno srce Pančevo, dok je pedijatrijsko odeljenje KBC Zvezdara dobilo dva blendera koji će im pomoći da lakše pripremaju obroke za decu koja se leče na odeljenju. [#5 IZVEŠTAJ - 10. JUN] Od prethodnog izveštaja do danas, nastavilo se sa pomaganjem organizacija koje rade direktno sa korisnicima i pomažu im da lakše prebrode krizu nastalu COVID-19, a koja i dalje traje, iako je vanredno stanje završeno. U tom periodu pomoglo se još tri organizacije u ukupnom iznosu od 74.000 RSD. Pružili smo podršku: - organizaciji Roma Herc iz Lebana, koja je obezbedila velike količine brašna za 98 pojedinaca i 25 najugroženijih romskih porodica, - Solidarnoj kuhinji, koja je donacijom obezbedila po dva obroka za 250 građana sa teritorije opštine Beograd, - Humanitarnom srcu Pančevo, čime je pružena pomoć u hrani, higijenskim sredstvima i lekovima za 26 osoba i 13 porodica. Mi nastavljamo da mapiramo organizacije, a kako bismo nastavili da im pružamo pomoć potreba nam je i dalje vaša pomoć. Doprinesite našoj zajedničkoj borbi donacijom na stranici ili slanjem SMS poruke na 7300. Ukoliko znate neku organizaciju koja radi sa korisnicima i potrebna joj je podrška, javite nam! Hvala vam! [#4 IZVEŠTAJ - 15. MAJ] Prethodne dve i po nedelje, nastavili smo da mapiramo potrebe organizacija i institucija koje su fokusirane na saniranje posledica koronavirusa i u tom periodu pomogli četiri organizacije i jednoj instituciji u ukupnom iznosu od 218.474,99 RSD. Pružena je podrška: - pedijatrijskom odeljenju KBC Zvezdare na kom se leči 50 dece (pomoć u hrani i voću), - organizaciji Krov nad glavom, koja je donacijom pomogla da 24 osobe i 4 porodice dobiju pomoć u hrani i higijenskim sredstvima, - Centru za unapređenje društva, koja je donacijom pomogla da 104 osobe i 20 porodica dobiju pomoć u hrani i higijenskim sredstvima - Humanitarnom srcu Pančevo, čime je pružena pomoć u hrani, higijenskim sredstvima i lekovima za 9 osoba i 2 porodice, - Prihvatilištu Draževac, čime je pružena pomoć psima i mačkama koje su ostale bez hrane. [UPDATE - 23. APRIL] Hvala svima na dosadašnjoj podršci! Do danas smo, zahvaljujući donacijama u ovom kampanji pomogli preko 150 osoba teškog materijalnog stanja i donirali hranu za Pedijatriju KBC Zvezdara gde se leči 50 dece. Pošto smo brzo došli do cilja, podižemo ga za dodatnih 300.000 RSD kako bismo pomogli što većem broju ljudi. Hvala vam i nastavite da donirate - online donacijom ili SMS porukom na 7300! [#3 IZVEŠTAJ - 22. APRIL] Prethodne nedelje, drugi deo prikupljenih sredstava u našoj kampanji prebačen je na račun tri organizacije i jedne institucije u ukupnom iznosu od 123.121,65 RSD. Sredstva su otišla: - Organizaciji Humanitarno srce Pančevo za pomoć u hrani i higijenskim sredstvima za 8 osoba teškog materijalnog stanja, - Asocijaciji DUGA iz Šapca za pomoć u hrani i higijenskim sredstvima za 20 porodica, ukupno 78 osoba teškog materijalnog stanja na teritoriji opštine Šabac, - Društvu obolelih od cerebralne i dečije paralize Zaječar za pomoć u hrani i higijenskim sredstvima za 4 porodice i 15 osoba teškog materijalnog stanja, - Deci na lečenju Odeljenja za pedijatriju KBC Zvezdara kojima je dostavljena hrana (50 pacijenata), - Ani P, samohranoj majci, kojoj je obezbeđena pomoć u hrani i higijenskim sredstvima za narednih mesec dana. [#2 IZVEŠTAJ - 06. APRIL] U prethodnih 10 dana, članovi i članice Združene akcije Krov nad glavom dostavili su namirnice i sredstva za ličnu higijenu nekim od najugroženijih ljudi – porodicama koje žive u neformalnom naselju Vuka Vrčevića, blizu Pančevačkog mesta u Beogradu. Porodice iz naselja poznajemo od kampanje Domiraj!, kada je grupa mladih umetnika i umetnica zacrtala cilj da sakupe sredstva i izgrade kuću za jednu od porodica koje su sve izgubile u požaru, i u tome su uspeli. Tokom hladnih meseci, nekoliko puta smo organizovali prikupljanje odeće i obuće za naselje, budući da znamo da u kućama koje nisu od čvrstog materijala, koje neretko nemaju vodu i struju, pranje veša nije uobičajena, rutinska radnja, već se odeća često zaledi i ne može više puta da se nosi. Svesni da će se društvena kriza izazvana pandemijom najdrastičnije odraziti na najnezaštićenije, odlučili smo da se fokusiramo upravo na njih: na ljude u neformalnim naseljima, beskućnike, porodice koje su prinudno iseljene iz svojih domova i druge egzistencijalno ugrožene. Od početka pandemije, bili smo svedoci odlaganja isplate socijalne pomoći i izostanka podrške države najsiromašnijima, a zbog nemogućnosti kretanja i straha za zdravlje, ogroman broj ljudi iz naselja sprečen je da sakuplja sekundarne sirovine i više nema ni minimum prihoda neophodnih za život. Donaciju Catalyst-a, iskoristili smo da u dve ture (25. mart i 2. april), poštujući mere prevencije, odnesemo u naselje sve ono što nam je svima svakodnevno potrebno: brašno, ulje, krompir, pirinač, keks, supu, testenine, džem, povrće, čaj, džem, mleko, deterdžent, toalet papir, sapune, šapon, itd. Združena akcija Krov nad glavom će nastaviti da prikuplja i dostavlja namirnice i sredstva za ličnu higijenu naselju Vuka Vrčevića i drugim. [#1 IZVEŠTAJ - 02. APRIL] Dragi prijatelji i donatori, Hvala vam na dosadašnjoj podršci našoj kampanji za pomoć najugroženijim građanima u borbi protiv pandemije koronavirusa. Prethodne dve nedelje smo u kontaktu sa organizacijama, institucijama i pojedincima koji su nam, zahvaljujući svom radu na terenu i komunikaciji sa građanima, pomogli da sva do sada prikupljena sredstva (106.325 RSD) raspodelimo na sledeća mesta: - organizacija Združena akcija Krov nad glavom je pomoć prosledila porodicama koje žive u neformalnom naselju Vuka Vrčevića, blizu Pančevačkog mesta u Beogradu, - organizacija Humanitarno srce iz Pančeva je dodeljena sredstva usmerila na pomoć za šest porodica koje će ovom donacijom dobiti namirnice i osnovna higijenska sredstva za narednih mesec dana, - građani organizovani oko Fejsbuk grupe Pomoć sugrađanima u karantinu – Srbija su svoj deo sredstava usmerili na dve samohrane majke maloletne dece kojima su obezbeđene osnovne životne namirnice, - nakon stupanja u kontakt sa Odeljenjem za pedijatriju KBC Zvezdara, ustanovljena je potreba za donacijom u hrani, koja im je u toku prošle nedelje i obezbeđena. Ovo ne znači da je naša kampanja završena – mi nastavljamo da prikupljamo sredstva i rešavamo najurgentnije potrebe, a na ovoj stranici ćemo objavljivati sve najnovije informacije!


NSinfo: Počela prodaja karata za utakmicu Srbija - Nemačka na Spensu\nPočela prodaja karata za utakmicu Srbija - Nemačka na Spensu\npredsednikom Košarkaškog saveza Srbije Predragom Danilovićem, članom Gradskog veća za sport i omladinu Ognjenom Cvjetićaninom, pokrajinskim sekretarom za sport i omladinu Vladimirom Batezom i direktorom JP SPC „Vojvodina“ Milanom Jarićem prisustvovao konferenciji za novinare povodom najave utakmice seniorske reprezentacije Srbije protiv Nemačke u okviru kvalifikacija za Svetsko prvenstvo 2019. godine u Kini. Tom prilikom, najavlјeno je i Evropsko prvenstvo za kadete u avgustu u Novom Sadu, kao i početak prodaje ulaznica za meč Srbija-Nemačka koji će biti odigran 2. jula u Velikoj dvorani novosadskog SPENS-a.\n- Lepi događaji su pred nama i Novosađane očekuje vrelo košarkaško leto na SPENS-u. Prvi tim naše muške košarkaške reprezentacije igraće 2. jula protiv Nemačke i pozivam sve lјubitelјe košarke da dođu u Novi Sad i da svi zajedno bodrimo naše reprezentativce. Drugi važan događaj koji nas očekuje u avgustu jeste Evropsko prvenstvo za kadete u avgustu i hvala Košarkaškom savezu Srbije što je doneo odluku da naš grad bude domaćin. Uz veliku podršku republičke i pokrajinske vlade, kao i Grada Novog Sada uvereni smo da će SPENS opravdati očekivanja i biti odličan domaćin. Ono što će posledično uslediti jeste još bolјa popunjenost hotela, ugostitelјskih objekata, više posla za taksi službu, a sve to donosi direktnu korist preduzetnicima i indirektnu Gradu, tako da je ova manifestacija i konkretna podrška domaćoj privredi da se uposle svi oni kapaciteti koji imaju benefit od ovakvih događaja - rekao je gradonačelnik Miloš Vučević.\n- Zahvalјujem se gradskoj i pokrajinskoj vladi, kao i Ministartsvu omladine i sporta, jer bez njih ne bismo mogli sve ovako kvalitetno da uradimo. FIBA je dodelila Srbiji da bude domaćin, a mi smo to zaduženje poverili Novom Sadu. Deset dana uoči odigravanja utakmice za Svetsko prvenstvo za seniore, reprezentacija Srbije će obavlјati pripreme u Novom Sadu.\nKako će tada naša seniorska ekipa biti u gradu duži period, to ćemo iskoristiti da dogovorimo razne aktivnosti kako bismo takmičenje približili građanima – rekao je Danilović i pozvao sve gledaoce da bodre A selekciju u julu i kadetsku reprezentaciu u avgustu.\nEvropsko prvenstvo u košarci za kadete biće održano od 10. do 18. avgusta 2018. godine, a finansijski je podržano od Ministarstva sporta i omladine Srbije, Autonomne Pokrajine Vojvodine, kao i od strane Grada Novog Sada sa 10.600.000 dinara. Tehnički realizatori takmičenja su Košarkaški savez Srbije, Košarkaški savez Vojvodine i Košarkaški savez Novi Sad, a učesnici su reprezentacije iz 16 zemalјa Evrope. Predviđeno je da će na Evropskom prvenstvu biti oko 550 takmičara koji dolaze sa trenerima, ličnom pratnjom i službenim licima, a pripreme će trajati od juna do avgusta 2018. godine.\nNa konferenciji se obratio i direktor JP SPC „Vojvodina“ Milan Jarić koji je istakao da su izvršena velika ulaganja kako bi SPENS opravdao epitet dobrog domaćina. Vladimir Batez je istakao da su se uspešnom saradnjom republičke, pokrajinske i gradske vlasti brzo i efikasno svi sportski, ali i pomoćni objekti SPENS-a podigli na nivo koji zahtevaju pravila FIBE.\nDanas u 13 časova zvanično je počela prodaja karata za kvalifikacionu utakmicu za Svetsko prvenstvo za seniore između reprezentacija Srbije i Nemačke planiranu za 2. jul 2018. godine u 20 časova u Velikoj dvorani SPENS-a. Karte po ceni od 300 do 600 dinara se mogu kupiti na svim prodajnim mestima „Eventima“, kao i na SPENS-u i putem interneta: eventim.rs\n... košarka, kvalifikacije, Novi Sad, svetsko prvenstvo


'Ju-Es stil' privremeno zaustavlja primarnu proizvodnju\nIzvor: Radio Televizija Vojvodine, 01.Apr.2009, 21:37\n"Ju-Es stil" privremeno zaustavlja primarnu proizvodnju\nSMEDEREVO - Železara "Ju-Es stil Srbija" početkom aprila privremeno će prestati sa primarnom proizvodnjom čelika, ali neće prekidati završnu proizvodnju svojih artikala, izjavio je danas Tanjugu direktor za komunikacije te kompanije Nemanja Brković.\nOn je rekao da će topla valjaonica, hladna valjaonica i Fabrika belih limova u Šapcu nastaviti da rade smanjenim kapacitetom.\nZa završnu proizvodnju artikala biće obezbeđeni poluproizvodi od čelika iz >> Pročitaj celu vest na sajtu Radio Televizija Vojvodine << zaliha i iz železare "Košice" iz Slovačke, koja takođe radi smanjenim kapacitetom, a u vlasništvu je "Ju-Es stila", dodao je on.\nBrković je podsetio da je svetska ekonomaska kriza značajno pogodila tržište i industriju čelika, zbog čega je, krajem prošle godine, "Ju-Es stil" svoju proizvodnju morao da prilagodi novim uslovima.\n"Ju-Es stil" je već početkom marta skratio radnu nedelju u pogonima u Srbiji sa pet na četiri dana.\nAmerička kompanija je 2003. godine kupila nekadašnji "Sartid", koja danas zapošljava oko 6.000 radnika u Srbiji.


Novosti\t14.09.2018 14:53\nKompanija YotelPad Miami udružila se sa firmom Techmetics, kako bi korisnicima pružili robotske pomoćnike koji se smatraju batlerima novog doba.\nNovi Techi robot je, naravno, pre svega namenjen premijum korisnicima i hotelima, te je programiran da sarađuje sa ljudskom poslugom, kako bi udruženim snagama sve zadatke obavljali na vreme.\nRobot ima više odeljaka koji služe za pakovanje poručene hrane, te drugih potrepština, i može sam da upravlja liftom kako bi stigao do određene hotelske sobe. Pored toga, robot govori nekoliko jezika, pa može da komunicira sa posetiocima iz celog sveta.\nKada nije na zadatku, robot se slobodne kreće po označenom prostoru kako bi se našao onima kojima je pomoć potrebna na licu mesta u vidu hrane i pića. Zahvaljujući animiranim izrazima lica ovog robota već ubrajaju u najsimpatičnije mehaničke pomoćnike koji su ikada proizvedeni.


USPRS: Sastanak predstavnika sindikata prosvete i premijera u petak – Gradskibiro.rs\nUSPRS: Sastanak predstavnika sindikata prosvete i premijera u petak\nBEOGRAD, 1. marta 2016. (Beta) – Sastanak predstavnika reprezentаtivnih sindikаtа prosvete i premijera Srbije Aleksandra Vučića trebalo bi da bude održan u petak, 4. marta, saopštila je danas Unija sindikata prosvetnih radnika Srbije (USPRS).\n“Uprkos najavi, juče se nisu sаstаli premijer Srbije, Aleksаndаr Vučić i predsednici reprezentаtivnih sindikаtа prosvete. Tokom večeri, iz kаbinetа ministrа prosvete, stiglа je informаcijа dа je sаstаnаk pomeren zа petаk, 4. mаrt, u 8.00”, navodi se u saopštenju USPRS.\nPredstavnici reprezentativnih sindikata prosvete održali su u petak, 26. februara, štrajk upozorenja u 1.500 škola u kojima nije održan prvi čas. Oni su tada najavili da će se u ponedeljak, 29. februara sastati sa premijerom Vučićem od koga “očekuju da čuju koji od njihovih zahteva se može ispuniti”.\nZaposleni u obrazovanju stupili su u štrajk upozorenja jer nisu ispunjene obaveze iz sporazuma koje su predstavnici sindikata potpisali s predstavnicima Vlade Srbije o prekidu štrajka prošle godine.\nSindikati traže povećanje koeficijenata u aprilu i oktobru u iznosu od četiri odsto plata za navedene mesece, kao i isplatu nagrade utvrdjene Sporazumom i Posebnim kolektivnim ugovorom u iznosu od 5.000 dinara.


Postavio Yucom - 06/11/2018 Saopštenja\nPovodom priloga koji je emitovan na TV Prva u vestima u 18 časova u ponedeljak, petog novembra 2018. godine, a pod nazivom ,,Da li se zakoni Srbije primenjuju i na migrante“, za koji je izjavu dala advokatica YUCOM-a Katarina Golubović, Komitet pravnika za ljudska prava – YUCOM se ograđuje od opšte poruke koju su novinari preneli, a koja je diskriminatorna prema migrantima u Srbiji i u potpunosti suprotna izjavi naše koleginice. Naime, u uvodu navedenog priloga ističe se da migranti sa Bliskog istoka koji se nalaze u Srbiji često ne odgovaraju za navodna mnogobrojna krivična dela koja počine. Ovaj podatak, osim što nije istinit, ne korespondira ni sa izjavama predstavnika nevladinih organizacija koje su dali u prilogu, koje upravo ističu da postoje brojni postupci protiv migranata, čak i kada postoje prepreke za njihovo procesuiranje.\nIstičemo da je ovakav način izveštavanja višestruko društveno štetan i disrkiminatoran, da stvara pojačanu netrpeljivost prema migrantima koji su već izuzetno ugroženi u Srbiji i pojačava neprijateljsku društvenu klimu, što nikako ne može doprineti rešenju problema njihovog položaja. Naročito je štetan način na koji su zloupotrebljene izjave predstavnika civilnog društva, gde je unapred pripremljena dikriminatorna teza, a izjave isečene i stavljene u službu ovakve tvrdnje.\nPosećamo na to da sloboda medija kao ustavno pravo, ima i svoju drugu stranu, pravo građana da budu istinito, pravilno i blagovremeno obavešteni o pitanjima od javnog značaja i odgovornost svih novinara je da to pravo poštuju i uzdrže se od zloupotrebe.\nKontinuirana praksa diskriminatornog izveštavanja prema izbeglicama i migrantima već je nanela veliku štetu čitavoj grupi lica koja se sticajem nesrećnih i ratnih okolnosti našla na teritoriji Srbije. Pozivamo sve nadležne državne organe da u skladu sa Ustavom i zakonom određenim nadležnostima reaguju i zaustave plasiranje ovih veoma opasnih poruka.


Pariz bez automobila jednom mesečno | Travel Magazine\nPariz bez automobila jednom mesečno\nHome » Vesti» Pariz bez automobila jednom mesečno\nPoseta Parizu sada može biti znatno prijatnija, bez buke, izduvnih gasova automobila i kolapsa na ulicama. Počev od oktobra, svake prve nedelje u mesecu, automobilski saobraćaj će biti zabranjen u centru grada.\nPrva nedelja bez saobraćaja bila je 7. oktobra od 10 do 18 časova. Tokom tog perioda, automobili ne mogu da ulaze u centar grada, a ulice su zaposeli pešaci, bicikli, roleri i skuteri. Prvi dan bez saobraćaja u Parizu je testiran još u septembru 2015, kada je ova incijativa naišla na opšte oduševljenje građana.\nOsim što ulice bez automobila naprasno postanu prostrane i široke značajno se smanjuje i zagađenje, a nivo buke pada za tri decibela u odnosu na nedelju sa automobilskim saobraćajem.\nDan bez automobila je već primenjen u pojedinim delovima grada van centra, ali sada su se i prva četiri centralna arondismana (I-IV) priključila incijativi. Od zabrane saobraćaja su izuzeti lokalni stanovnici, dostavna vozila, javni prevoz i taksi, ambulantna vozila, službe za popravke i motorizovani posetioci crkvenih nedeljnih službi, kojima će biti omogućeno da se dovezu do posebno označenih parkirališta.\nMere su donete prvenstveno iz ekoloških razloga, jer se centar Pariza suočava sa velikim zagađenjem usled saobraćaja. Gradonačelnik Pariza želi da smanji zagađenje i da stimuliše stanovnike i posetioce da što češće koriste javni prevoz. Najnovije mere već pokazuju rezultate i podaci o zagađenosti vazduha su ohrabrujući.


Kako se navodi, nereguralni obrasci glasanja su se pojavili\nPartner Evropske radiodifuzne unije (EBU) koji vrši monitoring nad glasanjem tokom Evrovozije, saopštilo je da se u rezultatima šest zemalja identifikovani "određeni neregularni obrasci glasanja".\nIako se u saopštenju ne navodi eksplicitno koji su to "neregularni obrasci glasanja", ne može ni na šta drugo da se odnosi nego na šablonsko glasanje susednih zemalja, ili evropskih "blokova" - poput skandinavskih zemalja, tradicionalnih 12 poena koje Grčka i Kipar razmene svake Evrovizije, ali i poena koje zemlje bivše Jugoslavije dodeljuju jedna drugoj.\n- Da bi se uskladio sa Uputstvima za glasanje takmičenja, EBU je radio sa svojim partnerom za glasanje na izračunavanju zamenskog zbirnog rezultata za svaku zemlju u pitanju i za drugo polufinale i za veliko finale (izračunato na osnovu rezultata drugih zemalja sa sličnim glasanjem) - glasi saopštenje.\n- EBU izuzetno ozbiljno shvata sve moguće pokušaje da se manipuliše glasanjem na Pesmi Evrovizije i ima pravo da ukloni takve glasove u skladu sa Zvaničnim uputstvima za glasanje, bez obzira na to da li će takvi glasovi verovatno uticati na rezultate i/ili ishod glasanja - zaključuje se saopštenje organizatora Evrovizije.\nOvo bi moglo da znači da bi našoj predstavnici Konstrakti mogli da povuku jedinih 12 poena koje je sinoć dobila, jer su "došli" iz komšiluka -. Hrvatske i Crne Gore. Žiri Severne Makedonije sinoć je dodelio 10 poena za Konstraktu. Naša predstavnica završila je sinoćno takmičenje na petom mestu, dok je pobednička država bila Ukrajina.\nDo 2008. godine važio ustaljeni sistem glasanja po kom su o pobedniku "Evrovizije" odlučivali isključivo glasovi publike iz svih zemalja učesnica, preokret je nastao kada su pojedine zemlje povukle svoje učešće zbog, kako su tada naveli, "nepravednog susedskog dodeljivanja glasova".\nUpravo zbog toga je 2009. godine uspostavljen sistem po kom o pobedniku "Evrovizije" odlučuju glasovi publike i stručnog žirija, i to u jednakoj razmeri. Prema novim pravilima, svaka zemlja učesnica ima pet članova stručnog žirija, pri čemu svaki od njih mora da bude državljanin zemlje u čijem je žiriju, a podrazumeva se da je istaknut na polju radija, televizije, muzičke produkcije ili komponovanja. Osim toga, članovi žirija ne smeju imati nikakve personalne veze sa učesnicima takmičenja.\nEurosong 2022 Evrovizija 2022 pesma Evrovizije Konstrakta Ana Đurić Konstrakta torino In corpore sano italija delegacija srbije poeni neregularnost


Privrednici Kosova i Srbije o suradnji – Energy Press\nPrivrednici Kosova i Srbije o suradnji\nBiznis forum su, u prisustvu ministra privrede Srbije Željka Sertića, otvorili predsednik PKS Marko Čadež i predsednik Privredne komore Kosova Safet Grdžaliju. Grdželiju je poručio da privrednici ovako grade mostove saradnje i da se skup baš održava na Dan Evrope. „Budćnost ove regije je u ekonomskoj saradnji, samo orijetacija prema zajedničkim interesima može dovesti do razvoja ovog regiona“, istakao je on, dodajući da privrednici tako doprinose briselskom dijalogu srpskih i kosovskih predstavnika.\nPrema njegovim rečima, možemo dostići socijalni mir i poboljšati naš ugled poslovnom saradnju, s obzirom da biznis nalazi svoje kanale i prodire u sve pore društva. On je kazao da bi srpske i kosovske firme mogle zajedno da nastupe i na treća tražišta. „Poklonimo Balkanu budućost preko ekonomske saradnje i tako što ćemo pružiti ruku jedni drugima“, poručio je Grdžaliju i izrazio očekivanje da će danas biti potpisani novi ugovori. Čadež je poručio da ovaj region treba da bude prepoznatljiv po ekonomskoj saradnji, a ne po sukobima, čemu svakako doprinose ovakvi skupovi. „Pokušavamo da nađemo rešenja za svakodnevne probleme sa kojima se prvirednici suočavaju. Želimo da kažemo da je svaki kontakt veliki plus za obe ekonomije i čitav region“, istakao je Čadež.\nOn je kazao nema smisla da ne zarađumo zajedno i ne otvaramo zajedno nova radna mesta, kao ida ovaj region ima 30 miliona potrošača i da zajedno treba da budemo spremni za evropsko tržište od 500 miliona potrošača. Čadež je dodao da nam je zato potrebna stabilnost i razuman politički okvir, kao i da principi i običaji u poslovnom svetu mogu mnogo da pomognu u osnosima političke normalizacije. Biznis je, kako je rekao, polje života u kojem ne mora jedna strana nešto da izgubi da bi druga dobila već je obostrano i taj princip bi trebalo primeniti i u drugim oblasti.\nNa skupu je rečeno da kompanije, čiji predstavnici prisustvuju, godišnje zajedno imaju veći obrt od 10 milijardi evra godišnje. Učestvuju predstavnici MK grupe, Viktoria grupe, „Asseco See“, Imleka, Bambija, Knjaz Miloša, Zlatiborca, Rudnap grupe, firme Napred, Hemofarm, Energorpojekt Hidroinženjering i Energoprojekt Energodate, Trajal korporacije, kompanije Tigar, Farmalogist, Rauh Srbije, Ekstra – Pet, Simpo, „Yumis“, „Sirogojno company“, IM Matijević, „Braća Ružić, Megal, „Saba Belča“, „Malina Impex“, „Bici-Comerce“. U razgovorima će učestvovati i privrednici iz kompanija Elkos, Albakos, „Devolli Corporation“, „Viva Fresh“, Galanteria, „Excluzive – Maxi“, „Kosmonte Foods“, „Mabco Constructions“ i drugih firmi iz svih privrednih grana.\nSusret je prilika da privrednici uspostave direktne kontakte, razgovaraju o unapređenju poslovne saradnje i jačanju ekonomskih veza u ovom delu regiona, kao da iznesu predloge za dalje unapređenje privrednog ambijenta i rešavanje problema sa kojima se suočavaju u svakodnevnom poslovanju. Kako kažu, utoliko pre što poslovno povezivanje vodi ukupnoj normalizaciji i jačanju regionalne saradnje i što, kako iskustvo pokazuje, privrednici mnogo lakše i brže uklanjaju barijere od političara.\nOrganizatori skupa su ovaj događaj upriličili svesni da nijedan proces, uključujući i evropske integracije, neće imati pravi smisao ako svi zajedno i svako pojedinačno u ovom regionu ekonomski ne ojača, ne razvija se, ne postane konkurentniji i ne privuče više investicija. Nakon plenarnog dela, uoči B2B razgovora, predviđeno je i potpisivanje Aneksa Memoranduma o razumevanju kojim će biti definisana razmena predstavnika PKS i PKK. Te komore već dve godine održavaju redovne mesečne sastanke pod pokroviteljstvom Evrokomore. (Tanjug)\nŠvicarska odbacila Monsanto


Ljajić: Pad lire neće uticati na planove Turske u Srbiji\n22.08.2018 | Slajder\nMinistar trgovine, turizma i telekomunikacije Rasim Ljajić izjavio je da je državni vrh Turske uverio Srbiju da pad lire neće uticati na zajedničke planove u Srbiji i da će se nastaviti s realizacijom velikih infrastrukturnih projekata.\nOn je za televiziju Prva rekao da pad turske valute može u Srbiji uticati na dva nivoa, na ulaganje turskih privrednika i na realizaciju projekata koje je Srbija već ugovorila s turskim firmama.\n"Situacija jeste ozbiljna i videćemo kako će se to odraziti na privlačenje turskih investitora i ulagača. Imamo uveravanja od turskog državnog vrha da svi oni dogovori i planovi koje smo imali vezano za investicija neće biti obustavljeni, možda je to u ovom trenutku najvažnija stvar", rekao je Ljajić.\nUrednica časopisa "Ekonometar" Radojka Nikolić ocenila je nedavno da će sankcije koje su SAD uvele Turskoj i pad vrednosti lire imaće posledice i po Srbiju, jer će najavljene turske investicije sada biti pod znakom pitanja.\nDodala je da je ugrožen najavljeni izvoz goveđeg mesa u Tursku, kao i izvoz ulja i druge robe, ali i autoput Beograd - Sarajevo.\nVučić sa delegacijom turskog parlamenta\nLjajić: Logičan potez Telekoma Srbije\nLjajić: Zemlje Zapadnog Balkana kao konkurenti\nTurska diže carine SAD - i duplo veće


HELSINKI, (Rojters) – Odjeljenje za luksuzne proizvode kompanije “Nokija” počelo je prodaju mobilnih telefona dizajniranih u saradnji sa “Ferarijem” po cijeni od oko 18.000 evra po aparatu u radnjama u Londonu, Parizu, Hong Kongu i Singapuru, saopštila je danas finska kompanija.\nOgraničena serija od 60 telefona “asent Ferari” puštena je u prodaju povodom šezdesete godišnjice od osnivanja slavne italijanske marke sportskih automobila.\n“Sarađivali smo veoma blisko u razvoju ove ograničene serije od 60 telefona. Detalji na aparatima inspirisani su detaljima sa mnogih `Ferarijevih` automobila”, izjavila je portparol proizvođača Elizabet Marag.\nEkonomski napredak uticao je na rast prodaje luksuzne robe u zemljama Bliskog istoka i država poput Kine, Indije i Rusije.\n“Nokija” i ostali proizvođači mobilnih telefona sve češće sarađuju sa dizajnerima u razvoju svojih proizvoda. Ranije ove sedmice italijanski dizajner Đorđo Armani počeo je rad na dizajnu televizijskih aparata i mobilnih telefona za kompaniju “Samsung”.\nDizajneri Dolče i Gabana udružili su se sa “Motorolom” u razvoju mobilnog telefona “RAZR” u zlatnoj boji, a “Prada” sarađuje sa južnokorejskim “LG”.


“NEĆE NAM NATO ČUVATI ZEMLJU”: predsednik Srbije poslao snažnu poruku\nPredsednik Srbije Aleksandar Vučić danas je svoje vreme posebno uputio premijeru privremenih vlasti u Prištini Aljbinu Kurtiju i predsedniku Crne Gore Milu Đukanoviću. Vučić je oštro odgovorio na provokacije i poručio im da bi trebalo da se u svojim država bave kriminalom, korupcijom i ekonomijom i da Srbiju ostave na miru, prenosi Politika.\n„Poslednjih šest meseci ubrzana je kampanja žigosanja Srbije, koja dolazi iz pojedinih centara moći, ali naravno, i iz dela regiona koji svoj uspeh uvek vidi u neuspehu i propasti Srbije. Ne od juče, izrazitija uloga u ogoljenoj mržnji prema Srbiji dolazi od Aljbina Kurtija i Mila Đukanovića”, podvukao je Vučić u video izjavi, preneo je Tanjug.\nPredsednik Srbije je istakao da se ove dve države uvek bave neistinama koje šalju svetu kao i ,,ogoljenim i otvorenim lažima”, kako bi od sebe napravili žrtve, a Srbiju kao ,,opakog agresora” koji na svaki način šteti njihovim državama,\nOn takođe ističe da iskoristili priliku da našu legalnu, legitimnu, potpunu regularnu i transparentnu kupovinu kineskog sistema FK3, koji služi za protivvazduhoplovnu odbranu, defanzivno oružje, iskoriste da celom svetu kažu da je Srbija kineski i ruski saveznik sada kada Rusija vrši invaziju na Rusiju 44 dana.\nTagovi: Aleksandar Vučić - aljbin kurti - milo đukanovi - odgovorio


Delegacija konzulata Bugarske u Nišu posetila Leskovac - JUGPRESS\nDelegacija konzulata Republike Bugarske u Nišu, koju je predvodio konzul Dimitar Canev, posetila je Leskovac. Tom prilikom održana je konferencija za medije na kojoj je gradonačelnik Leskovca Goran Cvetanović rekao da je povod okupljanja projekat u kojem učestvuje Ekonomska škola „Đuka Dinić” kao jedna od šest škola u Srbiji koja je uspostavila saradnju sa Bugarsko–srpskim centrom sa sedištem u Vranju.\n„U okviru saradnje sa Centrom škola će učestvovati u projektu „Bugarska ti pruža ruku – upoznaj je” koji je podržan od strane Ministarstva spoljnih poslova Republike Bugarske, dok će danas u ovoj školi početi predavanja i radionice za učenike koji se bave borbom protiv nasilja i diskriminacije. Drugi deo realizacije projekta odnosi se na promociju evropskih vrednosti, promociju turističkih potencijala dveju susednih zemalja, kao i mogućnosti saradnje na polju obrazovanja, kulture, turizma i ekonomije. Nakon održanih radionica, predviđen je i takmičarski deo, a najbolji učenici će se naći na finalnom događaju koji je planiran za septembar u ambasadi Republike Bugarske u Beogradu. Siguran sam da će učenici Ekonomske škole ostvariti zapažene rezultate, jer je ova obrazovna ustanova oduvek važila za jednu od najboljih i zato je 2018. godine dobila Oktobarsku nagradu grada Leskovca.“\nKonzul Republke Bugarske Dimitar Canev ističe da je glavni cilj ove posete da se otvori projekat koji realizuju Centar i škola.\n„Već dve godine sam generalni konzul u Nišu i moj rad je usmeren ka uspostavljanju dobre saradnje Srbije i Bugarske. Nažalost, sutuacija sa pandemijom nije dozvolila mnoge aktivnosti, ali se sada otvorio novi prostor za sve to. Drago mi je što je leskovački muzej imao dobru saradnju sa gradom iz naše zemlje. Sada se otvaraju nove mogućnosti za prekograničnu saradnju u vrednosti od 38 miliona evra, verujem da je Leskovac spreman da učestvuje i aplicira sa adekvatnim projektima za dobijanje sredstava iz Evropske unije. Postoji internet stranica za sve zainteresovane za prekograničnu saradnju, a novost je da sada i privatnici mogu da apliciraju, a ne samo lokalne samouprave. Ako imate privrednog partnera u Bugarskoj, lako možete da konkurišete za razne oblasti iz ekonomije, turizma, svega onoga što je vezano za vrednosti Evropske unije. Projekti se podnose do kraja godine, a vremenski period trajanja je tri godine.“


Crna Gora daje Avganistanu 400.000 $ godišnje | Skandalozno\nVerovali ili ne: Crna Gora pomaže Avganistan sa 400.000 dolara godišnje\nMinistar spoljnih poslova Crne Gore Srđan Darmanović izjavio je danas u Ženevi na Ministarskoj konferenciji o Avganistanu da će Crna Gora pomagati snage bezbednosti Avganistana sa 400.000 dolara godišnje do 2024. godine.\nNa konferenciji fokusiranoj na sagledavanje postignutih rezultata u reformama i demokratizaciji društva u Avganistanu, Darmanović je preneo stavove Crne Gore kao članice NATO-a, o značaju postizanja mira i stabilnosti u toj azijskoj zemlji.\n„Naglasio je kontinuiranu posvećenost Crne Gore glavnim aktivnostima NATO-a, među kojima je podrška Avganistanu u okviru projektovanja stabilnosti van granica Alijanse zauzima važno mesto. Ukazao je na finansijsku pomoć Crne Gore održivosti Avganistanskih snaga bezbednosti i odbrane (ANDSF) u iznosu od 400.000 američkih dolara na godišnjem nivou, koju će Crna Gora pružati do 2024“, saopštilo je iz Ministarstva spoljnih poslova Crne Gore.\nU saopštenju se takođe dodaje da je šef crnogorske diplomatije prisutne informisao o nastavku doprinosa Crne Gore misiji NATO-a „Odlučna podrška“, kroz povećanje crnogorskog vojnog kontingenta i podsetio da se u Avganistanu trenutno nalazi Deveti kontingent Vojske Crne Gore sa ukupno 29 pripadnika.\nBudite prvi sa komentarom na članku "Verovali ili ne: Crna Gora pomaže Avganistan sa 400.000 dolara godišnje"


BG: Ko zakasni, parking plaća 180 EUR | SerbianForum\nBG: Ko zakasni, parking plaća 180 EUR\nDatum pokretanja 07.12.2016\nBeograd -- Stranci koji dobiju nalog za dnevnu parking kartu u Beogradu - ukoliko ne plate na Savi, platiće na Rajni, Majni ili gde drugo u inostranstvu\n“JKP "Parking servis" ne plaća nikakvu proviziju tim firmama, niti ima bilo kakve finansijske obaveze prema njima. Uvođenjem ovakvog vida naplate potraživanja od stranaca, ali i lisica za vozila sa stranim registarskim tablicama, oslobodili smo oko 500 parking-mesta dnevno i sve vozače stavili u ravnopravan položaj”, objašnjava Čupković. “Takođe, veoma smo zadovoljni rezultatima naplate. Dug od četiri miliona evra za vozila sa stranim tablicama je smanjen, i do sada smo naplatili preko dva miliona evra starih potraživanja”, dodaje on.\nMeđutim, ovaj ceh će ih koštati mnogo više nego da su ga platili u Beogradu, pišu Večernje novosti.\nKako bi namirili svoja potraživanja od stranih državljana, "Parking servis" sarađuje sa tri firme iz Velike Britanije, Austrije i Švajcarske.\nMeđutim, da li će ove kompanije "uterati" dug same ili će za to angažovati "podizvođača", pa će nesavesnog vozača visina konačnog računa iznenaditi, "Parking servis" ne zanima. Ipak, vozačima se savetuje da izmire obaveze, jer im se može dogoditi da jednu dnevnu kartu moraju da plate 179 evra.\nCena dnevne parking karte, inače, iznosi 1.870 dinara za crvenu, žutu i zelenu zonu, a 720 dinara za opšta parkirališta izvan zoniranog područja.\nU JKP "Parking servis" kažu da je cena ista za vlasnike vozila i sa stranim i sa domaćim registarskim tablicama. Objašnjavaju da su u postupku naplate potraživanja od dužnika sa stranim tablicama, firme iz inostranstva u obavezi da u ime i za račun JKP "Parking servis" naplate iznos dnevne karte sa pripadajućom kamatom i troškovima.\n“Smatram da je normalno da vozači sa stranim tablicama, kada parkiraju u Beogradu, plate parking na isti način kako to čine i u svojim zemljama u inostranstvu. Ukoliko obaveze izmire u Srbiji, niko im neće naplaćivati dnevne karte u inostranstvu”, ističe direktor "Parking servisa" Andrija Čupković.\n“Iznosi koje plaćaju u inostranstvu su u skladu sa zakonima zemalja iz kojih vozači dolaze, i mi ne možemo da utičemo na to”, dodaje on.


Dan online - Ekonomija: Počinje isplata dividendi - 2018-07-03\nEkonomija AKCIONARIMA TELEKOMA OD SRIJEDE Počinje isplata dividendi\nAkcionarima Crnogorskog telekoma počeće u srijedu isplata dividendi za prošlu godinu u bruto iznosu deset centi po akciji.\n– Bruto iznos dividende će prilikom isplate biti umanjen za pripadajući iznos poreza na dobit za pravna lica, odnosno poreza na dohodak i prireza na porez za fizička lica, u skladu sa važećim propisima – saopštili su iz kompanije.\nAkcionari građani svoje iznose mogu podići na svim šalterima Crnogorske komercijalne banke (CKB), uz lični dokument. Dioničari su na redovnoj Skupštini, 30. maja, odlučili da se dio dobiti ostvarene u prošloj godini, u iznosu od 4,73 miliona eura, isplati kao dividenda. Dividenda će biti isplaćena akcionarima koji posjeduju akcije na dan održavanja skupštine akcionara i donošenja odluke o raspodjeli dobiti kompanije.D.M.


RTS :: Pritvor za bivše čelnike SIEPA\nHronika Pritvor za bivše čelnike SIEPA\nčetvrtak, 27. mar 2014, 11:32 -> 19:18\nJasni Matić i još trojici bivših rukovodilaca SIEPA određen pritvor do 30 dana. Oni se sumnjiče da su izvršili krivično delo zloupotrebe službenog položaja. Pritvor je zatražilo Tužilaštvo za organizovani kriminal, a odluku je doneo sudija za prethodni postupak.\n17.30 - Sudija za prethodni postupak odredio pritvor do 30 dana za četvoro bivših čelnika SIEPA zbog opasnosti da bi boravkom na slobodi mogli da utiču na svedoke.\nSudija za prethodni postupak Specijalnog suda u Beogradu saslušao je osumnjičene i potom je doneo odluku o pritvoru, javlja izveštač RTS-a. Odluka je doneta zbog opasnosti da bi u toku istrage mogli da utiču na svedoke.\nJasna Matić i troje bivših čelnika SIEPA osumnjičeni su da su izvršili krivično delo zloupotrebe službenog položaja.\nJasna Matić je bila direktorka Agencije za strana ulaganja i promociju izvoza od 2004. do maja 2007. godine, Vesna Perić od maja 2007. do juna 2010. godine, Bojan Janković bio je zamenik direktora od 2007. do 2013. godine, dok je Božidar Laganin na mestu direktora bio je od jula 2010. do novembra 2013. godine.\nPovodom hapšenja čelnika SIEPA oglasio se i URS, koji je saopštio da ta stranka, ni ranije G-17 plus nikada nisu primili nijedan dinar od te agencije ili od nekog zaposlenog pojedinca u toj državnoj instituciji.\nBivša ministarka za telekomunikacije i nekadašnja direktorka Agencije za strana ulaganja i promociju izvoza Srbije (SIEPA) Jasna Matić, zatim Božidar Laganin, Vesna Perić i Bojan Janković uhapšeni su juče ujutro.\n(petak, 28. mar 2014, 01:18) - Marko Milojević [neregistrovani]\n(četvrtak, 27. mar 2014, 20:31) - баћанац [neregistrovani]\n(četvrtak, 27. mar 2014, 18:56) - srbenda [neregistrovani]\nUhapšena Jasna Matić i direktori SIEPA\nPucnjava kod Lebana, na bivšeg sudiju i njegovu suprugu pucao komšija


Jeziva priča jedne mame: Ne dajte da svako ljubi vaše dete, moje su zamalo ubili! (FOTO)\nNaime, njenu bebu je neko od posetilaca zarazio herpesom, zbog čega je tek rođena devojčica pet dana provela na intenzivnoj nezi\n25.09.2015. - 19:47h 23:12h Autor: Stil\nFoto: Facebook / Claire Henderson\nNakon što porodica dobije prinovu, rodbina, prijatelji i poznanici jure u posetu, kako bi videli i darivali bebu.\nAli, kao roditelj povedite računa - novorođenčad nemaju potpuno razvijen imunitet i nisu otporna na uticaje koje organizam odraslog čoveka čak i ne registruje.\nNa ovo je upozorila Kler Henderson, mama čiji se slučaj zamalo završio kobno. Naime, njenu bebu je neko od posetilaca zarazio herpesom, zbog čega je tek rođena devojčica pet dana provela na intenzivnoj nezi, prenosi Dejli mejl.\n"Na usnama su joj se pojavili grozni mehurići. Kada smo je doveli kod lekara, rekli su nam da bi moja tek rođena ćerka mogla da umre da je nismo doveli na vreme, ili da prođe sa oštećenjem mozga ili jetre", napisala je mama na Fejsbuku.\nTakođe, ona je upozorila i da ne dozvoljavate nikome da ljubi vašu bebu u usta, kao i da ni sami to ne radite, jer su joj lekari objasnili da je to jedini mogući način kako je dete moglo da se zarazi.\nGeneralno upozorenje lekara jeste da novorođenčad ne izlažete velikom broju ljudi, jer više od 85 odsto ljudi u sebi ima virus herpesa, a da to i ne zna.\nProblem je u tome što se organizam odraslih ljudi lako i neprimetno izbori sa njim, ali herpes može da ima katastrofalne posledice po bebe.\n"Pre trećeg meseca života, organizam nije u stanju da se izbori sa virusnim infekcijama, pa je bolje da dete ne izlažete mnogobrojnim posetama", objasnili su stručnjaci.


SA NASTAVE JAPANSKOG ISCRTAVANJA OBRVA - Akademija\nTrenutno najpopularnija metoda permanent makeup-a je japansko iscrtavanje obrva, tzv japanska metoda.\nNa donjim fotografijama pogledajte atmosferu sa nastave japanskog iscrtavanja obrva na Akademiji Purity.\nKurs japanskog iscrtavanja obrva traje mesec dana, i sadrži 24 časa teorijske nastave, vežbanja i praktične nastave, jednom nedeljno po 4 sata (5 školskih časova). Kurs japanskog iscrtavanja obrva vode stručni kadrovi Akademije za estetiku i kozmetologiju Purity, koji su obučeni i ovlašćeni za držanje nastave za ovu specifičnu estetsku intervenciju i poseduju medjunarodne sertifikate. Birani su u zvanje profesora estetskih intervencija na Fakultetu za medicinsku kozmetiku u Tel Avivu, čiji je Akademija Purity predstavnik za jugoistočnu Evropu.\nIza kvaliteta svake obuke Akademije za estetiku i kozmetologiju “Purity” stoji York Univerzitet, Kalifornija (SAD). Nakon završenog kursa stiče se pravo na medjunarodno priznati sertifikat Akademije, a polazniku se dodetljuje i potvrda o pripadajućim poenima za sticanje diplome Yourk Univerziteta. U slučaju da se polaznik odluči da upiše studije za Make Up Artist-a ili Estetičar/Kozmetičar, kurs će biti priznat kao položen isp


Jevtić: Prva deonica brze pruge BG-S.Pazova 6 meseci pre roka\nTanjug 6. jula 2019. 12:20\nNOVI SAD – Deonica brze pruge od Beograda do Stare Pazove, koju rade kineske kompanije, biće završena šest meseci pre roka, izjavio je direktor Infrastrukture Železnice Srbije Miroljub Jevtić.\n„Početkom 2020. godine počeće izgradnja deonice od 108 kilometara od Novog Sada do Subotice. Rok za završetak je 33 meseca, a kineska strana užurbano se priprema da sve u roku završi. Vlada Srbije i predsednik Srbije obezbedili su 1,8 milijardi samo za brzu prugu, a 90 odsto te brze pruge prolazi koz Vojvodinu“, kaže Jevtić.\n„Tokom 2018. rekonstruisali smo regionalnu prugu Pančevo – Orlovat – Rimski šančevi, kao i krak od Orlovata prema Zrenjaninu. Prošle godine smo završili 136 kilometara regionalnih, a ove godine ćemo završiti rekonstrukciju pruge od Subotice do Sente, kao i od Kumana do Banatskog Miloševa“, rekao je Jevtić.\n„Sledeće godine u junu počeće obnova pruge Vrbas – Kula – Sombor od 52 kilometra, a počećei rekonstrukcija 32 kilometra lokalne pruge Vršac – Bela Crkva, koja je nekoliko puta ukidana, pa ponovo puštana u rad“, kaže Jevtić.


Kalcijum i vitamin D3- snažan duo za zdravlje vaših kostiju\nKalcijum i vitamin D3 – snažan duo za zdravlje vaših kostiju!\nKalcijum i vitamin D3 = zdravlje kostiju\nKada govorimo o kalcijumu i vitaminu D3, prva asocijacija nam je zdravlje kostiju. Tačnije koštana masa i gustina kostiju. Sa starenjem se koštana masa i gustina smanjuju dovodeći do nastanka dva veoma rasprostranjena i ozbiljna stanja, a to su osteopenija i osteoporoza.\nOsteopenija predstavlja početni gubitak koštane mase, koji prethodi nastanku osteoporoze – značajnom sniženju gustine kostiju, koje za posledicu ima veću poroznost kostiju i česte spontane patološke frakture kostiju. Do lomova kostiju dolazi prilikom obavljanja svakodnevnih aktivnosti, pa čak i kašljanja, hoda ili neznatnog naprezanja.\nSmanjenje mase i gustine kostiju – kalcijum i vitamin D3 u deficitu\nNije samo starenje povezano sa smanjenjem koštane mase i gustine. Nasledna predispozicija takođe može da igra ulogu u nastanku ovih oboljenja, ali i nešto na šta i te kako možemo da utičemo i sprečimo, a to je deficit kalcijuma i vitamina D3.\nŽene u menopauzi su posebno vulnerabilna grupa, obzirom da smanjenje nivoa estrogena, rezultuje i smanjenjem koštane gustine. Međutim, nisu ni muškarci pošteđeni mogućnosti pojave osteopenije i osteoporoze. Smanjenje nivoa testosterona, posebno nakon 70.godine života povećava rizik od osteoporoze i sledstvenih patoloških fraktura kostiju.\nKalcijum i vitamin D3 – za prevenciju osteopenije i osteoporoze\nOsteopenija i osteoporoza su stanja koja značajno utiču na smanjenje kvaliteta života, dovode do onesposobljavanja za rad i obavljanje svakodnevnih aktivnosti, ali i nastanka potencijalnih trajnih invaliditeta.\nUpravo zbog toga o osteopeniji i osteoporozi moramo misliti na vreme. Prevencija ovih stanja je moguća, blagovremenom nadoknadom kalcijuma i vitamina D3.\nRazmislite, da li je lakše na vreme uzeti zdravlje u svoje ruke i započeti adekvatnu suplementaciju kalcijumom i vitaminom D3, ili dozvoliti da se sastav kosti izmeni do te mere da dovede do spontanih fraktura kostiju, privremene onesposobljenosti, ali i trajnog invaliditeta?\nNajčešće se prevencije setimo kada problem već nastane. Nažalost, u slučaju osteoporoze i smanjenja gustine kostiju, ukoliko ne krenemo na vreme sa adekvatnom nadoknadom kalcijuma i vitamina D3, promene koje nastanu na kostimu su, u većini slučajeva, ireverzibilne. Upravo zato o prevenciji treba misliti na vreme.\nBiVits Activa Calcium Vitamin D3 1000 IU – za zdravlje kostiju i prevenciju koštanih oboljenja\nBiVits Activa Calcium Vitamin D3 1000 IU u jednoj tableti sadrži kalcijum i vitamin D3, koji svojim sinergističkim delovanjem doprinose očuvanju normalne gustine i strukture kosti, sprečavajući da do osteopenije i osteoporoze dođe. Ovo je posebno značajano imati na umu za vulnerabilne grupe, poput žena u menopauzi, osoba sa oboljenjima digestivnog trakta koje za posledicu imaju smanjenu apsorpciju minerala i vitamina, genetski predisponiranih, ali i starijih osoba koje se nalaze pod povećanim rizikom za razvoj osteopenije i osteoporoze.\nMislite o svom zdravlju na vreme, konsultujte se sa vašim lekarom i sprečite ono što jednostavnim korakom može biti sprečeno. Ne zaboravite da je prevencija uvek bolja od svakog leka!\nNovije Vitamin B9 – esencijalni nutrijent – folat/folna kiselina\nStarije Aronija – superhrana kao izvor zdravlja na vašoj trpezi!


GAETANO MASARA, DŽENERAL ELEKTRIK: Industrijski internet kao revolucionarni koncept - Nira Press\nPočetna » GAETANO MASARA, DŽENERAL ELEKTRIK: Industrijski internet kao revolucionarni koncept\nU Srbiji vidimo sjajne prilike i želimo da budemo više od provajdera tehnologije i softvera. Želimo da budemo pravi partner Srbiji i zato u junu organizujemo u Beogradu susret sa srpskim kompanijama koje su naši trenutni i potencijalni dobavljači. Želimo da istražimo mogućnosti za njihovo uključivanje u globalni lanac dobavljača kompanije GE\nKompanija GE (General Electric, GE), najveći svetski dobavljač infrastrukturne tehnologije, nagrađena je na sajmu obnovljive energije “RENEXPO Western Balkans”, održanom 22. i 23. aprila u Beogradu, priznanjem “Outstanding Technology” – za svoje softversko rešenje “Real-Time Operational Intelligence”. Ovaj proizvod deo je šire strategije koju je Dženeral Elektrik počeo da implementira pre samo nekoliko godina i koja se fokusira na koncept nazvan “Industrijski internet”.\n– Industrijski internet je set softvera, odnosno veštačke inteligencije koja povezuje ljude sa mašinama (hardverom), kao i različite delove opreme međusobno sa ciljem da se unaprede njihove performanse. U našem slučaju, pošto se Dženeral Elektrik bavi infrastrukturom, da se unaprede performanse elektrana, opreme za eksploataciju i proizvodnju nafte i gasa, za prenos i distribuciju električne energije, motora za avione i mnoge druge. Dakle, glavni izazov danas više nije unaprediti performanse i pouzdanost opreme u fizičkom smislu, kroz unapređenje mehaničkih delova, već učiniti ovu opremu inteligentnom – objašnjava Gaetano Masara, direktor Dženeral Elektrika za jugoistočnu Evropu.\nU razgovoru za Magazin Biznis, koji smo vodili tokom njegove posete sajmu u Beogradu, Masara kaže da suštinu prilično revolucionarnog koncepta “Industrijskog interneta” čini prikupljanje podataka, njihovo skladištenje i analiziranje sa ciljem predviđanja budućeg ponašanja mašina.